CELEX: 52013JC0014
Language: ro
Date: 2013-05-16
Title: Propunere comună de DECIZIE A CONSILIULUI privind poziția Uniunii în cadrul Consiliului de asociere instituit prin Acordul euro-mediteraneean de stabilire a unei asocieri între Comunitatea Europeană și statele sale membre, pe de o parte, și Republica Libaneză, pe de altă parte, în legătură cu adoptarea unei recomandări referitoare la aplicarea celui de al doilea plan de acțiune

|
			
		
		
		52013JC0014
		
			Propunere comună de DECIZIE A CONSILIULUI privind poziția Uniunii în cadrul Consiliului de asociere instituit prin Acordul euro-mediteraneean de stabilire a unei asocieri între Comunitatea Europeană și statele sale membre, pe de o parte, și Republica Libaneză, pe de altă parte, în legătură cu adoptarea unei recomandări referitoare la aplicarea celui de al doilea plan de acțiune /* JOIN/2013/014 final - 2013/0149 (NLE) */
			
				
		
		
			
			   	EXPUNERE DE
MOTIVE
Primele relații contractuale dintre Liban
și Comunitatea Europeană au fost stabilite în 1965, prin semnarea
unui acord comercial și de cooperare tehnică. Acordul de asociere din
2002 (care a intrat în vigoare la 1 aprilie 2006) și Planul de
acțiune al politicii europene de vecinătate (PEV), adoptat în 2007
pentru o perioadă de cinci ani, au contribuit în mod semnificativ la
dezvoltarea relațiilor bilaterale. De-a lungul anilor, cooperarea dintre
Liban și Uniunea Europeană a fost satisfăcătoare și a
devenit mai apropiată, transformându-se într-un parteneriat solid și
constructiv.
În acest cadru, relațiile UE-Liban s-au
intensificat în ultimul timp, prin organizarea unei serii de reuniuni de lucru
ale subcomitetelor, prin reluarea activităților Comitetului de
asociere și, cel mai recent, prin reuniunea Consiliului de asociere din
octombrie 2012. Printr-o participare activă și prin schimburi
fructuoase, Libanul și-a confirmat determinarea de a fi un partener
important în cadrul politicii europene de vecinătate (PEV). În ceea ce
privește UE, concluziile Consiliului Afaceri Externe din iulie 2012 au
reafirmat „importanța pe care UE o acordă consolidării
parteneriatului cu Libanul în cadrul politicii europene de vecinătate”.
Prin intermediul concluziilor Consiliului Afaceri Externe din noiembrie 2012,
UE a încurajat Libanul să continue procesul de reformă și a
confirmat că „așteaptă cu interes o cooperare consolidată
cu Libanul conform Planului de acțiune privind PEV în curs de adoptare”.
Valabilitatea primului plan de acțiune
UE-Liban în cadrul PEV a expirat în ianuarie 2012 și a fost
prelungită printr-un schimb de scrisori între dl Štefan Füle, comisarul
pentru extindere și politica europeană de vecinătate, și dl
Nicolas Nahhas, ministrul economiei și comerțului din Liban, pentru o
perioadă de un an sau până la adoptarea unui nou plan de
acțiune.
Comunicarea comună a Înaltului
Reprezentant și a Comisiei către Parlamentul European și
Consiliu din mai 2011, intitulată „Un răspuns nou în contextul schimbărilor
din țările vecine: o revizuire a politicii europene de
vecinătate”, a definit o nouă abordare, axată pe un nivel
mai mare de diferențiere, care să permită fiecărui partener
să își dezvolte legăturile cu UE pe baza propriilor
aspirații, nevoi și capacități, dar și prin
răspundere reciprocă și în funcție de gradul său de
angajament față de valorile universale ale drepturilor omului,
democrației și statului de drept, precum și în funcție de
capacitatea de a pune în aplicare prioritățile stabilite de comun
acord. Așa cum s-a subliniat în comunicarea menționată mai sus,
obiectivul UE va fi crearea unui cadru strategic și de programare mai
coerent și mai simplificat, prin concentrarea planurilor de acțiune
din cadrul PEV și a asistenței UE asupra unui număr mai mic de
priorități, însoțite de obiective de referință mai
precise.
Acest al doilea plan de acțiune
subliniază în mod clar obiectivele prioritare ale parteneriatului UE‑Liban
și formulează obiective de referință, indicatori și
orizonturi de timp specifice, menționând totodată intervențiile
posibile ale UE pentru fiecare dintre acestea. 
Serviciul European de Acțiune Externă a
purtat discuții de tatonare cu Libanul în primăvara anului 2012.
Acestea au fost urmate de elaborarea noului plan de acțiune în
strânsă colaborare cu serviciile Comisiei și cu statele membre în mai
multe runde de consultări, ajungându-se la un proiect care a servit drept
bază pentru negocieri. După o rundă de negocieri care a avut loc
la Beirut în august 2012, proiectul a fost modificat în continuare, în
cooperare cu Comisia și cu partenerii din statele membre. În urma
Consiliului de asociere din octombrie 2012, UE și Libanul au ajuns la un
acord politic cu privire la acest proiect, sub rezerva unor proceduri
ulterioare.
Al doilea plan de acțiune UE-Liban din
cadrul PEV va reprezenta instrumentul de referință esențial care
va orienta relațiile bilaterale ale UE cu Libanul în următorii ani.
PEV va continua să acționeze ca un catalizator și un cadru de
politică unic, bazându-se, inter alia, pe parteneriat și pe
responsabilitatea comună, precum și pe diferențierea în
funcție de rezultate și pe asistența adaptată nevoilor.
Comisia și Înaltul Reprezentant al
Uniunii pentru afaceri externe și politica de securitate
atașează (ÎR) prezentului document textul unei propuneri de decizie a
Consiliului privind poziția Uniunii în cadrul Consiliului de asociere
UE-Liban în legătură cu adoptarea unei recomandări referitoare
la punerea în aplicare a celui de al doilea plan de acțiune, astfel cum este
prevăzut în anexă.
Prin urmare, Comisia și ÎR solicită
Consiliului să adopte propunerea comună de decizie a Consiliului
anexată.
2013/0149 (NLE)
Propunere comună de
DECIZIE A CONSILIULUI
privind poziția Uniunii în cadrul
Consiliului de asociere instituit prin Acordul euro‑mediteraneean de
stabilire a unei asocieri între Comunitatea Europeană și statele sale
membre, pe de o parte, și Republica Libaneză, pe de altă parte,
în legătură cu adoptarea unei recomandări referitoare la aplicarea
celui de al doilea plan de acțiune 
CONSILIUL UNIUNII EUROPENE,
având în vedere Decizia 2006/356/CE a
Consiliului din 14 februarie 2006 privind încheierea Acordului
euro-mediteraneean de instituire a unei asocieri între Comunitatea
Europeană și statele sale membre, pe de o parte, și Republica
Libaneză, pe de altă parte, în special articolul 2 alineatul (1),
având în vedere propunerea comună a
Comisiei și a Înaltului Reprezentant al Uniunii pentru afaceri externe
și politica de securitate,
întrucât:
(1)       Acordul euro-mediteraneean de
instituire a unei asocieri între Comunitatea Europeană și statele
sale membre, pe de o parte, și Republica Libaneză, pe de altă
parte, a fost semnat la Bruxelles la 17 iunie 2002 și a intrat în vigoare
la 1 aprilie 2006.
(2)       Părțile au convenit
asupra celui de al doilea plan de acțiune UE-Liban în cadrul politicii
europene de vecinătate (PEV), care va sprijini punerea în aplicare a
Acordului euro-mediteraneean de asociere prin elaborarea și aprobarea unor
măsuri concrete de realizare a obiectivelor acestuia,
ADOPTĂ PREZENTA DECIZIE: 
Articolul 1
Poziția Uniunii în cadrul Consiliului de
asociere instituit prin Acordul euro-mediteraneean de stabilire a unei asocieri
între Comunitatea Europeană și statele sale membre, pe de o parte,
și Republica Libaneză, pe de altă parte, în legătură
cu punerea în aplicare a celui de al doilea plan de acțiune UE-Liban în
cadrul PEV se bazează pe proiectul de recomandare a Consiliului de
asociere, atașat la prezenta decizie.
Articolul 2
Prezenta
decizie intră în vigoare la data adoptării.
Adoptată la Bruxelles,
                                                                       Pentru
Consiliu
                                                                       Președintele
 
Proiect
de
RECOMANDARE
privind
punerea în aplicare a planului de acțiune UE-Liban în cadrul PEV
CONSILIUL DE ASOCIERE UE-LIBAN
având în vedere Acordul euro-mediteraneean de
instituire a unei asocieri între Comunitatea Europeană și statele
sale membre, pe de o parte, și Republica Libaneză, pe de altă
parte (denumit în continuare „acordul”), în special articolul 76 alineatul (2),
întrucât:
·                        
În temeiul articolului 86 din acord,
părțile adoptă orice măsură generală sau
specifică necesară îndeplinirii obligațiilor care le revin în
temeiul acordului și se asigură că obiectivele stabilite în
acord sunt îndeplinite.
·                        
Părțile la acord au convenit asupra
textului celui de al doilea plan de acțiune UE‑Liban în cadrul
politicii europene de vecinătate („planul de acțiune UE-Liban”).
·                        
Planul de acțiune UE-Liban va contribui la
punerea în aplicare a acordului prin elaborarea și aprobarea de către
părți a unor măsuri concrete care vor oferi orientări practice
pentru punerea în aplicare a acordului.
·                        
Planul de acțiune are dublul obiectiv de a
stabili măsurile concrete în vederea îndeplinirii obligațiilor
părților prevăzute de acord și de a oferi un cadru mai larg
pentru continuarea consolidării relațiilor dintre UE și Liban,
pentru a ajunge la un grad ridicat de integrare economică și la o
aprofundare a cooperării politice, în conformitate cu obiectivele generale
ale acordului.
ADOPTĂ PREZENTA RECOMANDARE:
Articol unic
Consiliul de asociere recomandă
părților punerea în aplicare a planului de acțiune UE-Liban
prezentat în anexă, în măsura în care aceasta vizează atingerea
obiectivelor Acordului euro‑mediteraneean de instituire a unei asocieri
între Comunitatea Europeană și statele sale membre, pe de o parte,
și Republica Libaneză, pe de altă parte.
Adoptată la [...]
Pentru Consiliul
de asociere
Președintele
ANEXĂ 
Planul de acțiune privind parteneriatul
și cooperarea UE-Liban pentru perioada 2013-2015
I.            Introducere
Libanul și Uniunea Europeană trebuie
să respecte obligațiile care le revin în temeiul Acordului euro‑mediteraneean
de asociere, în vigoare începând din 2006. Cu toate acestea, relațiile lor
contractuale sunt de mult mai lungă durată, începând odată cu
Acordul comercial și de cooperare tehnică din 1965. De atunci,
cooperarea dintre Liban și Uniunea Europeană a fost
satisfăcătoare și din ce în ce mai intensă. Cele două
părți și-au asumat angajamentul în favoarea democrației
și a drepturilor omului, astfel cum se menționează în Acordul de
asociere, și au în comun numeroase interese politice și economice. Pe
această bază, ambele părți doresc să își dezvolte
și să își consolideze în continuare parteneriatul.
Recentele guverne succesive din Liban
și-au exprimat angajamentul de a efectua reforme politice și
economice prin intermediul legislației, al ajustării politicilor
și al îmbunătățirii administrației publice. Acestea au
subliniat atașamentul lor față de principiile consacrate în
Constituția libaneză și în acordurile ulterioare, printre care
se numără suveranitatea Libanului, independența,
democrația, libertățile fundamentale, egalitatea de șanse
pentru toți cetățenii și unitatea teritoriului, a
populației și a instituțiilor țării. De asemenea,
guvernele respective au prezentat asigurări cu privire la respectarea
rezoluțiilor internaționale. Uniunea Europeană încurajează
și sprijină pe deplin aderarea la aceste principii, precum și
eforturile de reformă bazate pe principiile respective.
O nouă politică de
vecinătate
În contextul modificărilor istorice din
vecinătatea sudică, Uniunea Europeană a dezvoltat o nouă
abordare. Aceasta este menită să ofere răspunsurile cele mai
potrivite ținând seama de evoluțiile rapide din țările
învecinate, inclusiv de necesitatea de a iniția sau de a continua reforme
aprofundate și substanțiale, de a institui și de a consolida
democrații solide, de a sprijini creșterea economică
durabilă și favorabilă incluziunii și de a gestiona
implicațiile transfrontaliere. Libanul a contribuit la analiza care a
determinat UE să dezvolte această abordare.
Politica europeană de vecinătate
(PEV) revizuită se bazează pe responsabilitatea reciprocă
și pe un angajament comun față de valorile universale ale
drepturilor omului, democrației și statului de drept. Aceasta prevede
un nivel mai ridicat de diferențiere și stabilește nivelul
sprijinului acordat de UE în funcție de ambițiile țărilor
partenere în ceea ce privește apropierea de UE, de nevoile lor specifice
și de capacitățile disponibile, de progresele realizate în
punerea în aplicare a reformelor și în consolidarea democrației
și a statului de drept, precum și de măsura în care acestea
respectă drepturile omului și libertățile fundamentale. Se
oferă, de asemenea, posibilitatea de a concretiza consolidarea
relațiilor printr-o integrare economică aprofundată, o
mobilitate sporită și o cooperare politică mai strânsă în
domeniile guvernanței, securității, soluționării
conflictelor și coordonării în cadrul forurilor internaționale
în ceea ce privește aspectele de interes comun.
Noua abordare a politicii de vecinătate
are drept scop: (a) să ofere o asistență sporită
partenerilor care se angajează în consolidarea democrației și
respectarea statului de drept, a drepturilor omului și a
libertăților fundamentale; (b) să sprijine dezvoltarea
unei economii durabile și favorabile incluziunii care să reducă
inegalitățile sociale și regionale, să creeze locuri de
muncă și să îmbunătățească nivelul de trai
al populației și (c) să stabilească un parteneriat
mai apropiat cu popoarele și societățile civile ale țărilor
partenere.
Noul plan de acțiune
Având în vedere nivelul mai ridicat al
ambițiilor ambelor părți în contextul actual, sunt întrunite
condițiile necesare pentru ca Libanul și UE să treacă la
etapa următoare a relației lor. Al doilea plan de acțiune UE-Liban
în cadrul PEV este un document politic bazat pe dispozițiile Acordului de
asociere care identifică domeniile de cooperare. Pentru a asigura un
caracter operațional mai pronunțat al planului de acțiune,
părțile convin să se concentreze asupra unui număr limitat
de obiective prioritare identificate în comun. Acestea sunt definite în cele ce
urmează, cu ajutorul unor obiective de referință și al unor
indicatori care descriu etapele importante specifice necesare în vederea realizării
fiecărui obiectiv prioritar și, respectiv, datele sau măsurile
specifice care permit măsurarea progreselor. Orizonturile de timp
indică perioadele de punere în aplicare. Definirea fiecărui obiectiv
prioritar cuprinde și intervențiile posibile ale UE în ceea ce
privește cooperarea, asistența oferită sau resursele mobilizate
(se înțelege că trimiterile la instrumentele existente fac referire
și la instrumentele din următoarea generație, adică la
instrumentele aplicabile după 2013). Cooperarea financiară și
asistența viitoare dintre UE și Liban vor fi programate în
conformitate cu acest plan de acțiune. Mai multe obiective sunt stabilite
în anexă, care acoperă domeniile de cooperare prevăzute în
Acordul de asociere și reprezintă documentul de referință
pentru punerea în aplicare a planului. 
Planul de acțiune are o durată
inițială de trei ani.
Pentru a se asigura punerea în aplicare
optimă a planului de acțiune, precum și pentru a se stabili
legătura dintre progresele în realizarea obiectivelor prioritare definite
anterior și asistența oferită, monitorizarea și evaluarea
vor fi efectuate în mod regulat de Comitetul de asociere și de
subcomitetele instituite în temeiul Acordului de asociere, precum și prin
intermediul rapoartelor privind progresele înregistrate care vor fi elaborate
de către fiecare parte. Dacă părțile consideră că
este necesar, acestea pot decide, de comun acord, să ajusteze în mod
corespunzător planul de acțiune pentru anul (anii) următor(i).
La apropierea datei de expirare, părțile vor evalua nivelul general
de punere în aplicare a prezentului plan de acțiune. În funcție de
această evaluare, părțile pot decide să prelungească
durata planului cu un an și, ulterior, la expirarea acestei prelungiri, de
fiecare dată cu încă un an. Consiliul de asociere este
răspunzător de luarea deciziilor menționate anterior.
Proiectul de plan de acțiune va fi
prezentat Consiliului de asociere UE-Liban în vederea aprobării.
II.          Prioritățile
de acțiune
Lista de priorități
A........... Reforma sistemului judiciar
(inclusiv a sectorului penitenciar) în vederea sporirii eficienței,
eficacității și independenței sistemului judiciar.................................................................................. 10
B........... Reformă electorală care
vizează respectarea standardelor internaționale și sporirea
eficacității Parlamentului libanez.......................................................................................................................... 11
C........... Drepturile omului și
protecția populațiilor vulnerabile, inclusiv a refugiaților
palestinieni, prin intermediul legislației sau al altor măsuri
și acțiuni specifice corespunzătoare................................ 12
D........... Îmbunătățirea
gestionării finanțelor publice și alocarea în mod eficace a
resurselor publice   14
E........... Îmbunătățirea
eficienței, a bunei guvernanțe și a transparenței
administrației publice 15
F........... Îmbunătățirea
gestionării sectorului de securitate și a asigurării
aplicării legii, inclusiv prin mecanisme de cooperare, de responsabilizare
și de supraveghere, precum și dezvoltarea gestionării integrate
a frontierelor   17
G........... Sporirea competitivității
comerțului și a integrării comerciale pe piețele UE și
pe piețele internaționale, aderarea la OMC......................................................................................................... 19
H........... Îmbunătățirea mediului
de afaceri, în special pentru microîntreprinderi și IMM-uri, și
dezvoltarea condițiilor de pe piața națională în
sectoarele-cheie......................................................................... 20
I............ Sporirea producției și a
comercializării produselor agricole în conformitate cu standardele
internaționale, promovarea liberalizării, creșterea
competitivității și dezvoltarea economiei rurale....... 21
J............ Consolidarea protecției
mediului și promovarea dezvoltării regionale durabile prin sporirea
descentralizării și printr-un rol mai important al
municipalităților și al autorităților locale......................... 23
K.......... Punerea în aplicare a strategiei
naționale în domeniul educației, îmbunătățirea
formării profesionale și tehnice.................................................................................................................................... 25
L........... Îmbunătățirea
serviciilor de protecție socială și de asistență
medicală....................... 26
M.......... Punerea în aplicare a unei strategii
energetice care să vizeze extinderea alimentării cu energie
electrică, lansarea unei reforme structurale și promovarea
utilizării surselor de energie regenerabile și cu emisii reduse de
dioxid de carbon, precum și a eficienței energetice..................................................................... 27
Definirea priorităților
A.           Reforma sistemului judiciar (inclusiv a sectorului
penitenciar) în vederea sporirii eficienței, eficacității
și independenței sistemului judiciar
 Obiective de referință || Indicatori 
 -      sporirea capacității în cadrul Ministerului Justiției și al autorităților conexe; finalizarea procesului de automatizare a sectorului;       -      progrese concrete în ceea ce privește independența sistemului judiciar;   -      îmbunătățirea accesului la justiție pentru rezidenții libanezi, inclusiv pentru populațiile vulnerabile;   -      limitarea competenței instanțelor militare la cauzele militare; proces public de reflecție privind reforma sistemului de instanțe religioase; introducerea procedurilor de arbitraj;   -      gestionarea probelor care urmează să fie utilizate în procesele de investigație penală; creșterea numărului de hotărâri întemeiate pe probe materiale mai degrabă decât pe mărturii; -      transferarea penitenciarelor din subordinea Ministerului Afacerilor Interne în subordinea Ministerului Justiției; alinierea reglementărilor și a condițiilor fizice de detenție la standardele internaționale; asigurarea faptului că personalul penitenciar are un comportament conform cu standardele internaționale și Carta drepturilor omului; reducerea suprapopulării închisorilor, luând în considerare nevoile specifice ale femeilor; asigurarea respectării legii, a termenelor legale și a autorității judiciare în procedurile de detenție; -     alinierea legislativă deplină la Convenția Organizației Națiunilor Unite împotriva torturii și altor pedepse ori tratamente cu cruzime, inumane sau degradante (uncat); incriminarea actelor de tortură și urmărirea în justiție a autorilor acestora; prevenirea eficace. || -      continuarea reorganizării administrative a Ministerului Justiției, inclusiv consolidarea unității informatice; formarea personalului, sporirea capacităților și a competențelor acestuia; implementarea procesele de automatizare și a sistemelor informatice, în special în instanțele de judecată; modificarea numărului mediu de cauze tratate în instanță în fiecare an; modificarea duratei medii a procedurilor judiciare; -      eliminarea dependenței administrative a Înaltului Consiliu Judiciar și a Inspecției judiciare față de Ministerul Justiției; introducerea de mecanisme transparente pentru mandatul, numirea și schimbarea din funcție a reprezentanților sistemului judiciar; -      date agregate privind competența judiciară/accesibilitatea instanțelor și participanții la procedurile judiciare; -      adoptarea Legii privind arbitrajul și punerea în aplicare a mecanismelor acesteia; scăderea numărului de cauze nemilitare judecate în instanțele militare; finalizarea și publicarea studiului privind instanțele religioase (realizat de Ministerul Justiției), dezbatere publică pe această temă; -      organizarea și depozitarea în mod corespunzător de către instanțe a probelor colectate în cursul investigațiilor penale; statistici privind condamnările; -      finalizarea procedurilor administrative pentru transferarea penitenciarelor; îmbunătățiri documentate ale infrastructurii fizice a închisorilor și a centrelor de detenție; formarea și supravegherea în mod corespunzător a personalului; reducerea numărului de persoane reținute care nu au fost puse sub acuzare în mod corespunzător și a numărului de deținuți care rămân încarcerați deși și-au ispășit pedeapsa; începerea construirii de capacități suplimentare pentru închisori; dezvoltarea de programe speciale de emancipare socială și economică a deținuților de sex feminin și masculin în penitenciarele libaneze; trecerea în mod oficial a gestionării penitenciarelor în subordinea autorităților judiciare; rapoarte privind vizitele în închisori; -     modificarea legislației și a reglementărilor închisorilor pentru a fi în deplină concordanță cu UNCAT; definirea torturii ca faptă penală; adoptarea unei legi și a decretelor de punere în aplicare în vederea creării unui mecanism național de prevenire a torturii (în conformitate cu OPCAT, ratificată de Liban). 
 Orizontul de timp 
 Termen scurt spre mediu, pe toată durata planului de acțiune. Pe termen scurt: procese de automatizare, transferul penitenciarelor, independența Înaltului Consiliu Judiciar. 
 Intervenția (intervențiile) UE 
 Continuarea sprijinului acordat de UE pentru reforma sectorului judiciar în vederea sporirii independenței sistemului judiciar și alinierii la standardele internaționale (inclusiv în ceea ce privește penitenciarele); continuarea sprijinului pentru automatizarea instanțelor; continuarea consolidării capacităților și a formării profesionale în cadrul Institutului de Studii Juridice și al altor instituții relevante, în măsura posibilităților; 
B.           Reformă electorală care vizează respectarea
standardelor internaționale și sporirea eficacității
Parlamentului libanez
 Obiective de referință || Indicatori 
 -    alinierea Legii electorale la standardele internaționale și respectarea recomandărilor misiunilor anterioare de observare a alegerilor;       -    desfășurarea viitoarelor alegeri în conformitate cu standardele internaționale și cu recomandările misiunii anterioare a UE de observare a alegerilor; prezența unor observatori internaționali și naționali independenți; -    intensificarea activității parlamentare, creșterea eficienței legislației (inclusiv a legislației cu un nivel ridicat de prioritate), îmbunătățirea procedurilor interne ale Parlamentului. || -    adoptarea legislației de modificare a Legii electorale; domeniul de aplicare al modificărilor legislative: crearea unei comisii electorale pe deplin independente, buletine de vot preimprimate, scăderea vârstei la care se poate vota, modalități de asigurare a participării transparente a emigranților la alegeri; promptitudinea modificărilor legislative (pentru a permite punerea în aplicare a acestora înainte de alegeri); -    evaluarea modului de desfășurare a alegerilor de către observatori naționali sau internaționali independenți; date agregate privind participarea electorală [prezența totală la vot, participarea femeilor (inclusiv în calitate de candidați), participarea grupurilor religioase sau a altor grupuri de populație și a emigranților]; date agregate privind eventualele plângeri referitoare la desfășurarea alegerilor; -    frecvența reuniunilor Parlamentului (numărul de sesiuni organizate); date agregate privind prezența/absența membrilor și publicarea acestor date; numărul de propuneri legislative dezbătute/adoptate/respinse; durata medie a procedurii parlamentare și a numărului de legi dezbătute în Parlament într-o anumită perioadă; utilizarea eficace a mecanismelor parlamentare pentru legislația prioritară; date agregate privind utilizarea noului sistem de urmărire a legislației; îmbunătățiri specifice ale regulamentului de procedură al Parlamentului (de exemplu, introducerea de liste de prezență și/sau absență); disponibilitatea unui personal calificat care să ofere sprijin legiuitorilor. 
 Orizontul de timp 
 Pe termen scurt: realizarea reformei electorale înainte de alegerile legislative din 2013 și de alegerile municipale ulterioare. Pe termen mediu: îmbunătățirea eficacității Parlamentului pe întreaga durată a planului de acțiune, ameliorarea continuă a cadrului electoral. 
 Intervenția (intervențiile) UE 
 Sprijin pentru punerea în aplicare a reformei electorale (inclusiv aspecte legate de logistică și de automatizare) în conformitate cu standardele electorale internaționale, cu recomandările misiunilor europene de observare electorală și cu cele mai bune practici. Sprijin oferit Parlamentului, inclusiv prin cursuri de formare destinate personalului acestuia, pentru îmbunătățirea calității legislației, a procesului legislativ și a funcției sale de supraveghere, consolidarea capacității de cercetare și de analiză politică a Parlamentului, precum și îmbunătățirea rolului instituțional al acestuia. 
C.           Drepturile omului și protecția populațiilor
vulnerabile, inclusiv a refugiaților palestinieni, prin intermediul legislației
sau al altor măsuri și acțiuni specifice corespunzătoare
 Obiective de referință || Indicatori 
 -      monitorizarea și punerea în aplicare a recomandărilor din evaluarea periodică universală (EPU) care au fost acceptate;   -      finalizarea strategiei naționale pentru drepturile omului și crearea unei instituții naționale pentru drepturile omului;   -      îmbunătățirea statutului și a condițiilor de viață pentru populațiile vulnerabile, inclusiv pentru refugiați, „persoane strămutate”, solicitanți de azil, apatrizi, personal casnic, lucrători migranți și lucrători cu handicap, în funcție de statutul specific al fiecăruia; angajamentul de respectare a principiului nereturnării în cazul refugiaților și al solicitanților de azil, în conformitate cu Convenția ONU împotriva torturii și altor pedepse ori tratamente cu cruzime, inumane sau degradante și cutumele internaționale, precum și monitorizarea punerii în aplicare a nereturnării;     -      progrese în domeniul protecției drepturilor femeilor și ale copiilor și participarea sporită a femeilor și a tinerilor la viața publică, atât din punct de vedere cantitativ, cât și calitativ, inclusiv în ceea ce privește procesul de luare a deciziilor și funcțiile politice;           -      consolidarea drepturilor omului în instituțiile de aplicare a legii, în special în cadrul Forțelor de Securitate Internă;     -      îmbunătățirea statutului, a drepturilor umanitare și sociale și a condițiilor de viață ale refugiaților palestinieni din Liban, inclusiv prin proiecte în care este implicat guvernul libanez; cadrul instituțional pentru guvernanța taberelor palestiniene și pentru mecanismele de comunicare cu UNRWA și cu autoritățile libaneze;   -      sporirea șanselor de angajare pentru refugiații palestinieni, precum și a standardelor în materie de sănătate și educație. || -      numărul de recomandări EPU puse în aplicare și rezultatele evaluării măsurilor întreprinse în urma acestor recomandări; -      adoptarea strategiei naționale pentru drepturile omului și finalizarea constituirii unei instituții naționale în acest domeniu; începerea activităților instituției, inclusiv a dialogului cu societatea civilă; -      măsurile legislative, de reglementare sau de altă natură și acțiunile specifice întreprinse: îmbunătățirea condițiilor de azil și a protecției refugiaților/persoanelor strămutate, în conformitate cu standardele internaționale, inclusiv prin intermediul memorandumului de înțelegere care este în curs de negociere cu ICNUR; date agregate privind prelucrarea și urmărirea cererilor de azil; reexaminarea situației apatrizilor; -      ratificarea Convenției OIM nr. 189 privind munca decentă pentru personalul casnic și punerea în aplicare a acesteia în legislația Libanului; protejarea lucrătorilor migranți prin legislația națională, precum și dezvoltarea și asigurarea respectării unor politici naționale care să garanteze drepturile acestora; ratificarea Convenției privind drepturile persoanelor cu handicap; -      date agregate privind punerea în aplicare a Convenției privind eliminarea tuturor formelor de discriminare împotriva femeilor (CEDAW); progresele înregistrate în ceea ce privește punerea în aplicare a CEDAW; aprobarea și asigurarea respectării Legilor privind protecția femeilor și a copiilor împotriva violenței domestice; numărul și domeniul de aplicare al altor măsuri legislative de protecție a femeilor și a copiilor; punerea în aplicare a convențiilor internaționale privind copiii în conflictele armate; numărul de femei care dețin poziții-cheie la nivel național și local, inclusiv în politică; acțiunile guvernului privind copiii fără adăpost; -      date agregate privind Unitatea pentru drepturile omului din cadrul Forțelor de Securitate Internă (FSI) (personal suplimentar, realizări, paleta de activități); tratarea tuturor cetățenilor și, în special, a populațiilor vulnerabile de către sistemul judiciar (numărul de cauze în instanță; tipologia hotărârilor); date agregate privind tratamentul/condițiile aplicat(e) solicitanților de azil, refugiaților și lucrătorilor migranți (inclusiv vizite în centrele respective); -      îmbunătățirea condițiilor de viață și a drepturilor umanitare și sociale, precum și a situației generale; domeniul de aplicare al rezultatelor proiectelor în curs de derulare; numărul și natura noilor proiecte; gradul de reabilitare a infrastructurilor taberelor; dezvoltarea de inițiative și politici pentru îmbunătățirea interacțiunii și a cooperării taberelor cu UNRWA, cu autoritățile libaneze și Comitetul de dialog libanezo-palestinian; -      punerea în aplicare a Legii muncii (astfel cum a fost modificată pentru a permite palestinienilor să practice anumite profesii); statistici și rapoarte elaborate de UNRWA și de alte surse de încredere privind ocuparea forței de muncă în rândul palestinienilor; măsurile întreprinse pentru îmbunătățirea standardelor în materie de sănătate și de educație pentru refugiații palestinieni. 
 Orizontul de timp 
 Termen scurt spre mediu, pe toată durata planului de acțiune. Pe termen scurt: măsuri întreprinse în urma recomandărilor EPU până la următoarea revizuire (2014); adoptarea de decrete de punere în aplicare a modificării Legii muncii pentru a le permite refugiaților palestinieni să lucreze; adoptarea și punerea în aplicare a Legilor privind violența domestică și lucrătorii migranți. 
 Intervenția (intervențiile) UE 
 Sprijin pentru dezvoltarea capacităților Libanului în domeniul drepturilor omului și pentru punerea în aplicare a recomandărilor EPU (recomandări acceptate, pregătirea pentru următorul ciclu); sprijin pentru îmbunătățirea capacităților reprezentanților guvernamentali în ceea ce privește protecția instituțională a drepturilor omului și mecanismele de responsabilizare; continuarea sprijinului acordat ICNUR și a cooperării financiare cu acesta, în limitele capacităților; sprijin pentru a răspunde nevoilor grupurilor vulnerabile, inclusiv prin dezvoltarea unui sistem solid de asistență juridică; continuarea cooperării financiare cu UNRWA și cu alți actori în vederea îmbunătățirii drepturilor și a condițiilor economice și sociale ale palestinienilor.   
D.          Îmbunătățirea gestionării
finanțelor publice și alocarea în mod eficace a resurselor publice
 Obiective de referință || Indicatori 
 -      raționalizarea gestionării finanțelor publice; îmbunătățirea procedurilor bugetare (adoptarea bugetului de către Parlament, închiderea conturilor din perioadele precedente, coordonarea Ministerului de Finanțe cu ministerele de resort și cu alte instituții); -      conformitatea contabilității din sectorul public cu standardele internaționale în domeniu pentru asigurarea eficienței, responsabilității, transparenței și previzibilității; alinierea la recomandările FMI și la cele privind cheltuielile publice și responsabilitatea financiară (PEFA); buna gestionare a fondurilor publice și a celor puse la dispoziție de donatori (inclusiv de UE); -      îmbunătățirea orientării și a controlului cheltuielilor și veniturilor;     -      revizuirea sistemului fiscal, inclusiv reducerea pierderilor fiscale și îmbunătățirea eficienței;       -      legislație privind achizițiile publice deschise și transparente; integrarea eforturilor de luptă împotriva corupției în cadrul gestionării finanțelor publice și al achizițiilor publice; îmbunătățirea statisticilor și a auditului extern.   || -      aprobarea bugetului de stat; închiderea conturilor din exercițiile precedente; începerea la timp a pregătirilor pentru întocmirea bugetului aferent exercițiului următor; intensificarea coordonării interministeriale în curs de desfășurare; -      măsura în care sunt puse în aplicare recomandările Planului FMI de acțiune pentru serviciile financiare (PASF) și ale Inițiativei privind cheltuielile publice și responsabilitatea financiară (PEFA); respectarea unor standarde ridicate în materie de eficiență și transparență; respectarea mecanismelor de supraveghere a cheltuielilor din fondurile donatorilor (inclusiv cooperarea cu organismele relevante ale UE cu privire la fondurile acordate de UE); -      date privind cheltuielile publice; îndeplinirea criteriilor de sprijin bugetar: o politică și o strategie de reformă la nivel național sau sectorial bine definite, un cadru macroeconomic orientat spre stabilitate, un program credibil și pertinent de îmbunătățire continuă a gestionării finanțelor publice, transparența și supravegherea bugetară; -      modificarea politicii fiscale în vederea punerii în aplicare a unui sistem fiscal global și echitabil; colectarea în mod corespunzător a veniturilor de stat și a amenzilor (inclusiv a amenzilor împotriva ocupării ilegale a domeniului public, a facturilor emise de Electricité du Liban și a amenzilor de circulație); publicarea detaliată și la timp a statisticilor privind veniturile și cheltuielile de stat; -      adoptarea Legii privind achizițiile publice; luarea de măsuri pentru punerea în aplicare a legislației de luptă împotriva corupției; crearea unor mecanisme eficiente de supraveghere: sporirea independenței Curții de Conturi (rapoarte prezentate Parlamentului, bugetul aprobat de Parlament) și concentrarea activității instituției exclusiv pe audituri externe; cercetarea și urmărirea în justiție în mod judicios a practicilor de corupție în achizițiile publice; rezultatele obținute de Liban în examinarea din 2014 cu privire la respectarea Convenției Organizației Națiunilor Unite împotriva corupției (UNCAC); introducerea de metode riguroase în materie de audit și de statistică. 
 Orizontul de timp 
 Pe termen scurt: adoptarea bugetului, Legea privind achizițiile publice. Termen scurt spre mediu. 
 Intervenția (intervențiile) UE 
 Sprijin pentru definirea unei strategii de reformă în ceea ce privește gestionarea finanțelor publice și pentru consolidarea capacităților Ministerului de Finanțe. Asistență pentru îmbunătățirea pregătirilor în vederea întocmirii bugetului și a previzionării veniturilor. Sprijin pentru îmbunătățirea cadrului instituțional, a structurii și a funcționării Curții de Conturi; asistență în ceea ce privește un sistem de gestionare a activelor din domeniul public; schimbul de informații cu privire la reglementările și la practicile financiare. 
E.           Îmbunătățirea eficienței, a bunei
guvernanțe și a transparenței administrației publice
 Obiective de referință || Indicatori 
 -  progrese în ceea ce privește îmbunătățirea guvernanței, în special prin lupta împotriva corupției;           -  sporirea transparenței administrației publice, inclusiv prin instituirea unui proces de consultare publică premergător aprobării actelor cu putere de lege și a normelor administrative, precum și prin publicarea deciziilor și a rapoartelor; -  funcționarea instituției avocatul poporului;   -  reforma personalului în vederea integrării într-un singur cadru a corpului de funcționari publici; proiecte de îmbunătățire a eficienței și a productivității funcționarilor publici; egalitatea de șanse între bărbați și femei; ocuparea posturilor vacante existente;   -  introducerea de modele pentru măsurarea și evaluarea performanțelor administrației publice;   -  simplificarea procedurilor și crearea de ghișee unice; -  îmbunătățirea infrastructurii informatice a administrației publice în vederea protejării datelor și sporirii eficienței și productivității; -  lansarea e-guvernării și a serviciilor electronice;   -  producția și publicarea de statistici fiabile, regulate și de actualitate, compatibile cu standardele internaționale și cu standardele Uniunii Europene în toate domeniile relevante, inclusiv în ceea ce privește economia (conturile naționale, balanța de plăți, comerțul exterior, prețurile, sectoarele de activitate, industria, serviciile și agricultura), societatea (demografia, migrația, condițiile de viață, ocuparea forței de muncă și șomajul, educația), infrastructura (energia, transporturile) și administrația (la nivel local și regional; sistemele de justiție și de sănătate, în măsura în care acest lucru este fezabil). || -  adoptarea proiectului de pachet legislativ anticorupție, în conformitate cu Convenția ratificată a ONU împotriva corupției (inclusiv accesul la informații, bogăția dobândită ilegal, conflictele de interese și protecția persoanelor care demască acte de corupție); scăderea numărului de plângeri ale cetățenilor cu privire la neregulile administrative; indicele de percepție a corupției stabilit de Transparency International; rolul de „gardian” jucat de societatea civilă; -  introducerea procesului de consultare publică; numărul de consultări efectuate; numărul de rapoarte/decizii publicate;   -  numirea avocatului poporului și adoptarea reglementărilor conexe; -  revizuirea structurii funcției publice; ajustarea condițiilor de muncă ale funcționarilor publici pentru a permite integrarea lor într-un singur cadru de personal; numărul de funcționari publici care au beneficiat de activități de formare; stabilirea obiectivului de participare egală a femeilor la toate nivelurile de administrare; procentajul de posturi vacante în cadrul ministerelor; elaborarea cadrului de gestionare și de dezvoltare a resurselor umane; -  crearea unui sistem de monitorizare și evaluare a performanței administrației publice, obligativitatea raportării de către autoritățile publice; crearea unor canale prin care cetățenii să își poată comunica opiniile; -  revizuirea procedurilor existente; identificarea posibilităților de simplificare și de integrare în cadrul unor ghișee unice; aprobarea și lansarea programului-pilot privind ghișeele unice; -  crearea unui sistem modern de informare și comunicare, care să cuprindă centre de date securizate; introducerea unor sisteme de sprijinire a procesului decizional și a unor sisteme de planificare a resurselor întreprinderilor; -  crearea portalului de e-guvernare, conceperea și lansarea în primă instanță a unor servicii electronice; -  adoptarea Planului național general privind statisticile (introducerea unor metode statistice actualizate, asigurarea respectării standardelor, inclusiv a principiilor fundamentale ale statisticilor oficiale adoptate de ONU); ajustarea cadrului instituțional al Libanului pentru a facilita producția de statistici; crearea bazelor de date esențiale (de exemplu, registrul comerțului, baza de date a serviciilor și altele); statistici disponibile pe toate site-urile administrațiilor publice. 
 Orizontul de timp 
 Termen mediu, pe toată durata planului de acțiune. Pe termen scurt: adoptarea Planului național general privind statisticile; adoptarea legislației de luptă împotriva corupției; implementarea infrastructurii informatice și a e-guvernării. 
 Intervenția (intervențiile) UE 
 Asistență tehnică, inclusiv programe de înfrățire, pentru a contribui la realizarea obiectivelor de referință. 
F.           Îmbunătățirea gestionării sectorului
de securitate și a asigurării aplicării legii, inclusiv prin
mecanisme de cooperare, de responsabilizare și de supraveghere, precum
și dezvoltarea gestionării integrate a frontierelor 
 Obiective de referință || Indicatori 
 -      adoptarea unei abordări orientate către satisfacerea nevoilor și a așteptărilor cetățenilor în ceea ce privește profesionalismul, responsabilizarea, imparțialitatea și transparența forțelor de securitate;         -      adoptarea și punerea în aplicare a unei politici naționale privind gestionarea riscului de crize și de dezastre în vederea promovării unor mecanisme de prevenire, de pregătire și de răspuns în situațiile de urgență provocate de cauze naturale și de om; -      îmbunătățirea competentelor organizatorice ale agențiilor de securitate; -      sporirea cooperării sistematice și a schimbului de informații între agențiile de securitate din Liban, precum și între acestea și autoritățile judiciare; asigurarea unei supravegheri eficiente a agențiilor de securitate;   -      elaborarea și punerea în aplicare a unei strategii naționale de gestionare integrată a frontierelor (GIF); -      modernizarea și consolidarea punctelor de trecere legală a frontierei, precum și a procedurilor de gestionare a frontierelor în general; asigurarea unei supravegheri eficace de-a lungul tuturor frontierelor și al liniilor de încetare a focului și de demarcație; intensificarea cooperării naționale și regionale în lupta împotriva traficului ilicit (inclusiv a traficului de bani, de droguri, de arme și de persoane);     -      continuarea eforturilor în ceea ce privește problemele de delimitare a frontierelor, respectând Rezoluția 1701 a Consiliului de Securitate al ONU și frontierele maritime ale Libanului. || -      dezvoltarea instituțională bazată pe o planificare strategică internă solidă în cadrul agențiilor; sondaje de opinie cu privire la gradul de satisfacție al cetățenilor față de serviciile de securitate și de asigurare a statului de drept furnizate; punerea în aplicare a abordării bazate pe coduri de conduită de către Forțele de Securitate Internă (FSI) și adoptarea acesteia de către celelalte agenții de securitate; integrarea drepturilor omului în practicile de aplicare a legii; rapoarte cu privire la practicile agențiilor de securitate în ceea ce privește reținerile și interogatoriile; reducerea numărului de cazuri de impunitate; -      integrarea aspectelor legate de protecția civilă în gestionarea sectorului de securitate; dezvoltarea mecanismelor și a structurilor organizaționale pentru a asigura răspunsuri eficace în situațiile de crize civile și dezastre naturale sau provocate de om; -      evaluarea funcționării agențiilor de aplicare a legii; dezvoltarea de mecanisme interne de formare; autoevaluarea internă pe baza obiectivelor identificate în planificarea strategică; automatizarea procedurilor; date agregate privind operațiunile desfășurate; statistici; -      existența și punerea în aplicare a unor proceduri de cooperare între agenții; statistici privind interfața dintre sectorul de securitate și sistemul judiciar în procesele de investigație penală; analiza mecanismelor instituționale de supraveghere a agențiilor de securitate; asumarea de către societatea civilă a rolului de „gardian”; -      finalizarea și adoptarea strategiei privind GIF; numirea coordonatorului național al frontierelor și luarea măsurilor administrative aferente punerii în aplicare a strategiei; -      îmbunătățiri fizice și informatice ale infrastructurii de frontieră, atât la punctele de trecere a frontierei, cât și în administrația centrală; întreprinderea măsurilor necesare în vederea introducerii tehnologiilor biometrice pentru pașapoarte și vize; dezvoltarea și punerea în aplicare a unor controale eficace la toate frontierele țării; asigurarea faptului că personalul dispune de echipamentele și de formarea necesare pentru a acționa în conformitate cu standardele internaționale; rapoarte privind cazurile de contrabandă sau de trafic și privind răspunsul autorităților libaneze, cauze în instanță, date din surse independente (de exemplu, Frontex); -      progresele realizate în eforturile de delimitare a frontierelor; angajamentul susținut în favoarea colaborării cu UNIFIL cu privire la punerea în aplicare a Rezoluției 1701 a Consiliului de Securitate al ONU și referitor la frontierele maritime. 
 Orizontul de timp 
 Termen scurt spre mediu, pe toată durata planului de acțiune. Pe termen scurt: procese de planificare strategică în cadrul FSI; aplicarea integrală a codului de conduită al FSI; politica națională pentru gestionarea riscului de dezastre; formularea strategiei privind GIF, urmată imediat de luarea unor măsuri/planuri de punere în aplicare. 
 Intervenția (intervențiile) UE 
 Continuarea acordării de asistență în vederea consolidării profesionalismului agențiilor de securitate; sprijin pentru buna funcționare a serviciilor de urgență, dialog cu societatea civilă în legătură cu reforma sistemului. Sprijin pentru elaborarea de strategii și pentru funcționarea punctelor legale de trecere a frontierei, în vederea îmbunătățirii procedurilor și a practicilor de coordonare în cadrul agențiilor și între agenții; consolidarea capacităților și acordarea de sprijin pentru crearea unei structuri de GIF și, în cele din urmă, pentru alinierea acesteia la standardele internaționale (inclusiv, eventual, în domeniul tehnologiilor biometrice); trecerea la activarea cooperării operaționale și la nivel tehnic între autoritățile libaneze și Frontex. 
G.          Sporirea competitivității comerțului și
a integrării comerciale pe piețele UE și pe piețele
internaționale, aderarea la OMC
 Obiective de referință || Indicatori 
 -       aderarea la OMC, punerea în aplicare a normelor și a angajamentelor OMC, inclusiv adoptarea și punerea în aplicare a legislației legate de OMC;         -       adoptarea noului cadru privind regulile de origine (noul protocol paneuromediteraneean privind regulile de origine, Convenția regională) și participarea activă în exercițiul de revizuire a regulilor de origine paneuromediteraneene; -       strategia de promovare a exporturilor;   -       progrese în pregătirea unui acord privind evaluarea conformității și acceptarea produselor industriale (ACAA) în cele trei sectoare prioritare (produse electrice, echipamente sub presiune, materiale de construcție); lansarea negocierilor în sectoarele în care au fost finalizate pregătirile;     -       sistemul național de trasabilitate a alimentelor și îmbunătățirea gestionării canalelor de distribuție (în special pe piețele cu ridicata); zone de procesare agroalimentară de calitate. || -       adoptarea și punerea în aplicare a legislației legate de OMC, inclusiv Legea privind comerțul internațional și dreptul de acordare a licențelor, Legea privind standardele, Legea privind reglementările tehnice și procedurile de evaluare a conformității, Legea privind siguranța alimentară, Legea privind carantina animalelor, Legea privind mărcile, Legea privind concurența neloială, Legea privind proiectarea industrială, modificările Legii privind drepturile de autor, punerea în aplicare a Legii privind carantina plantelor; -       punerea în aplicare a angajamentelor convenite pentru aderarea la OMC; -       adoptarea noului protocol paneuromeditaraneean privind regulile de origine; semnarea, ratificarea și punerea în aplicare a Convenției regionale; prezența și activitatea Libanului în exercițiul de revizuire; -       finalizarea și punerea în aplicare a strategiei de promovare a exporturilor; adoptarea proiectului de lege privind promovarea exporturilor; -       alinierea legislației orizontale și sectoriale relevante, modernizarea instituțiilor responsabile de standardizare, acreditare, reglementări tehnice, evaluarea conformității, metrologie și supravegherea pieței, în vederea consolidării competitivității (de exemplu, instituția de standardizare libaneză libnor, organismul de acreditare COLIBAC, organismele de evaluare a conformității, inclusiv Institutul de Cercetare Industrială); lansarea negocierilor în sectoarele în care au fost finalizate pregătirile; -    elaborarea și punerea în aplicare a sistemului de trasabilitate a alimentelor; studierea și îmbunătățirea canalelor de distribuție (reglementarea eficace a piețelor comerțului cu ridicata, acordarea accesului producătorilor la datele de piață); definirea zonelor de calitate.   
 Orizontul de timp 
 Pe termen scurt: progrese în ceea ce privește aderarea la OMC și regulile de origine. Pe termen mediu: alte obiective de referință, competitivitatea generală. 
 Intervenția (intervențiile) UE 
 Asistență tehnică adecvată și sprijin pentru realizarea obiectivelor de referință identificate mai sus, inclusiv pentru pregătirea negocierilor în cele trei sectoare prioritare din cadrul ACAA (produse electrice, echipamente sub presiune și materiale de construcție), dezvoltarea comerțului și promovarea exporturilor, consolidarea capacității pentru Ministerul Economiei, Unitatea pentru calitatea comerțului și Consiliul național de metrologie, precum și în ceea ce privește sistemul de trasabilitate.   
H.          Îmbunătățirea
mediului de afaceri, în special pentru microîntreprinderi și IMM-uri,
și dezvoltarea condițiilor de pe piața națională în
sectoarele-cheie
 Obiective de referință || Indicatori 
 -    participarea la procesul de cooperare industrială euro-mediteraneeană (atât pentru acțiunile transsectoriale, cât și pentru acțiunile sectoriale), punerea în aplicare a Cartei euro-mediteraneene pentru întreprinderi și a Programului de lucru euro-mediteraneean privind cooperarea industrială; -    îmbunătățirea mediului favorabil spiritului antreprenorial și a mediului favorabil microîntreprinderilor și întreprinderilor mici și mijlocii (IMM‑urilor), care să asigure factorii necesari și legăturile dintre microîntreprinderi și IMM-uri, pe de o parte, și platformele, rețelele și programele de afaceri existente la nivel regional și la nivelul UE, pe de altă parte;         -    punerea accentului pe inovare;   -    îmbunătățirea legislației pentru consolidarea mediului de afaceri: conformitatea noii Legi privind societățile comerciale (Codul comerțului) și a Legii privind concurența cu standardele UE și cu standardele internaționale, reglementări privind acordarea de credite și insolvabilitatea; -    simplificarea procedurilor administrative pentru înființarea de noi întreprinderi, inclusiv criterii transparente și obiective, un punct unic de contact și proceduri electronice; -    reexaminarea politicii de investiții și stimulente pentru atragerea investițiilor străine directe (ISD).     || -    întreprinderea unor acțiuni transsectoriale și sectoriale cu participarea activă a Libanului, inclusiv a acțiunilor care decurg din transformarea treptată a Cartei; indicatorii utilizați în evaluarea din 2008 a punerii în aplicare a Cartei euro-mediteraneene pentru întreprinderi; -    adaptarea mediului în vederea extinderii „ecosistemului antreprenorial”; promovarea activă a factorilor favorizanți: accesul la know-how și la finanțare, consolidarea capacităților, media, cultură, orientare și sprijin; date privind implicarea microîntreprinderilor și a IMM-urilor din Liban în cadrul platformelor de afaceri supranaționale; rezultatele acestei implicări; -    creșterea numărului de microîntreprinderi și de IMM-uri: înregistrarea întreprinderilor, statistici privind înființarea întreprinderilor, numărul de întreprinderi nou-înființate, creșterea investițiilor interne și străine; exemple de reușită în înființarea de noi întreprinderi și/sau ieșirea de pe piață; -    încurajarea unei cooperări mai strânse între mediul academic și mediul industrial; sprijin guvernamental pentru inovare; -    adoptarea și punerea în aplicare efectivă a legislației; realizarea modificărilor administrative și organizatorice aferente: instituirea autorității de concurență, crearea registrului comerțului online în timp real; restructurarea și consolidarea regimului de insolvabilitate; -    reducerea substanțială a timpului și a costurilor necesare pentru înregistrarea unei întreprinderi; numărul și diversitatea serviciilor de sprijin pentru întreprinderi; -    revizuirea dispozițiilor juridice, de politică și administrative, îmbunătățirea securității juridice și a protecției investițiilor; măsurile întreprinse pentru a promova incluziunea financiară (finanțare prin capitaluri proprii, capital de risc, investitori providențiali).   
 Orizontul de timp 
 Termen mediu spre lung, pe toată durata planului de acțiune. Pe termen scurt: (de discutat cu Libanul) inovarea, spiritul antreprenorial și punerea în aplicare a cooperării industriale euro-mediteraneene. 
 Intervenția (intervențiile) UE 
 Asistență tehnică adecvată pentru realizarea obiectivelor de referință menționate anterior, inclusiv în ceea ce privește îmbunătățirea mediului de afaceri, modernizarea infrastructurilor de calitate și sprijinirea inovării, a microîntreprinderilor și a IMM-urilor.   
I.            Sporirea producției și a comercializării
produselor agricole în conformitate cu standardele internaționale,
promovarea liberalizării, creșterea competitivității
și dezvoltarea economiei rurale
 Obiective de referință || Indicatori 
 -    elaborarea unui cadru strategic național pe termen lung pentru agricultură, pescuit și zonele rurale, axat pe combaterea sărăciei și crearea de locuri de muncă, în scopul diversificării activităților rurale și a posibilităților de angajare; punerea în aplicare și respectarea legislației în vigoare; o administrație națională și locală eficace și responsabilizarea părților interesate din sectorul privat; o mai bună imagine de ansamblu asupra sectorului agricol;         -    consolidarea protecției pădurilor și acțiuni de reîmpădurire;         -    dezvoltarea unui cadru de politică pentru o producție de calitate, în special prin protejarea indicațiilor geografice și prin sprijinirea producției ecologice/organice; -    investiții pentru asigurarea securității și a calității alimentelor la standarde internaționale; punerea în aplicare a standardelor sanitare și fitosanitare „de la fermă la consumator” și alinierea acestora la standardele internaționale și ale UE;       -    sprijin pentru consolidarea infrastructurii de producție; diversificarea producției și a economiilor rurale; consolidarea capacităților locale (grupuri de producători, comunități) în vederea creării de locuri de muncă; -    crearea unei facilități de credit pentru agricultori și inițiative de dezvoltare rurală; -    îmbunătățirea proceselor de comercializare, inclusiv pe piețele străine, printre altele prin îmbunătățirea mecanismelor de certificare a produselor ecologice, care să conțină și sisteme de echivalență; -    progrese în vederea liberalizării comerțului cu produse agricole, produse agricole prelucrate și produse pescărești în conformitate cu foaia de parcurs de la Rabat, pentru a îmbunătăți oportunitățile de export; progrese în vederea ajungerii la un acord cu privire la protecția indicațiilor geografice. || -          elaborarea și adoptarea de către guvern a unui cadru strategic care să acorde o atenție deosebită dezvoltării rurale; alinierea unităților agricole la legislația în vigoare; natura și amploarea îmbunătățirilor aduse reglementărilor; consolidarea capacităților administrative ale administrației publice; sprijinirea părților interesate din sectorul privat (asociații de producători, servicii de informare publică etc.) pentru a deveni actori autonomi; clasificarea terenurilor în conformitate cu Planul general pentru utilizarea terenurilor; crearea registrului agricol pentru producători, terenuri și culturi; un rol mai important al agricultorilor în cadrul structurilor existente ale camerelor de comerț; -          punerea în aplicare a Planului național de reîmpădurire; reflectarea în legislație a protecției zonelor împădurite pe toate terenurile (publice și private), în conformitate cu Planul național de gestionare a utilizării terenurilor; desfășurarea de acțiuni de reîmpădurire; punerea în aplicare a planurilor pentru crearea de parcuri naționale și regionale; -          elaborarea de politici care să țină seama de situația Libanului;   -          instituirea autorității pentru siguranța alimentelor; punerea la dispoziția administrațiilor de resurse și mecanisme consolidate care să asigure standardele de siguranță și de calitate; alinierea standardelor sanitare și fitosanitare la Organizația Mondială pentru Sănătatea Animalelor, la Codex Alimentarius, la Convenția internațională pentru protecția plantelor și la acquis-ul UE; standarde mai ridicate și efectuarea de verificări, cu prezentarea de date privind conformitatea sau lipsa conformității cu standardele respective; -          statistici privind îmbunătățirea infrastructurilor; date privind producția; date privind ocuparea forței de muncă în sectorul vizat; -          crearea unei facilități de credit, date privind operațiunile acesteia; -          îmbunătățirea practicilor comerciale (standarde privind ambalarea și etichetarea, proceduri de export); revizuirea procedurilor de certificare și instituirea/îmbunătățirea acestora, după caz; -          lansarea negocierilor privind liberalizarea în continuare a comerțului; începerea discuțiilor referitoare la un acord privind protecția indicațiilor geografice pentru produsele agricole și alimentare. 
 Orizontul de timp 
 Termen scurt spre lung. Pe termen scurt: sistemul de trasabilitate a alimentelor, gestionarea canalelor de distribuție. 
 Intervenția (intervențiile) UE 
 Pe baza celor mai bune practici și a sprijinului acordat din Programul European pentru Agricultură și Dezvoltare Rurală pentru țările din vecinătatea Uniunii Europene (ENPARD); oferirea de asistență tehnică, înfrățirea instituțională și consolidarea capacității Ministerului Agriculturii, a autorităților veterinare și a autorităților responsabile de siguranța alimentelor relevante, în domeniul sanitar și fitosanitar (actualizarea legislației, reorganizarea administrativă, formarea personalului); sprijin pentru politica de reîmpădurire; sprijin pentru diversificarea către produse cu o valoare adăugată mai mare și pentru modernizarea instalațiilor/infrastructurii agricole, inclusiv pentru asigurarea calității; know-how în domeniul comercializării; sprijin pentru punerea în aplicare a normelor UE în domeniul sanitar și fitosanitar. 
J.           Consolidarea protecției mediului și promovarea
dezvoltării regionale durabile prin sporirea descentralizării și
printr-un rol mai important al municipalităților și al
autorităților locale
 Obiective de referință || Indicatori 
 -    oferirea de sprijin de stat în favoarea municipalităților și autorităților locale pentru ca acestea să opereze, să gestioneze și să întrețină infrastructura și să furnizeze serviciile municipale esențiale pentru stimularea creșterii economice;       -    consolidarea autonomiei instituționale, financiare și administrative a municipalităților; delegarea unor competențe decizionale autorităților locale;   -    sporirea valorii pe care o au municipalitățile pentru cetățeni și consolidarea implicării municipalităților în cadrul comunităților, prin intermediul unor parteneriate cu organizațiile locale ale societății civile, luând în considerare egalitatea de șanse între bărbați și femei și eficiența; -    recunoașterea necesității de a asigura dezvoltarea durabilă pe termen lung, protecția mediului și combaterea schimbărilor climatice, inclusiv prin ratificarea instrumentelor juridice internaționale esențiale; îmbunătățirea planificării și a elaborării de politici la nivel național în domeniile legate de mediu și de schimbările climatice; introducerea monitorizării sistematice a mediului și publicarea datelor în domeniu;   -    eforturi active în domeniile depoluării și protejării biodiversității, în conformitate cu planurile naționale și prin participarea la planurile de acțiune regionale și la inițiativele UE. || -    volumul și forma sprijinului de stat; raționalizarea fluxurilor financiare de la/către autoritățile locale (inclusiv veniturile din telecomunicații și revitalizarea Fondului municipal independent); activarea mecanismului care să permită accesul efectiv și transparent al autorităților locale la fondurile de dezvoltare; consolidarea capacității administrative relevante din cadrul Ministerului de Interne și al municipalităților; -    adoptarea cadrului pentru consolidarea competențelor autorităților locale; adoptarea măsurilor juridice/de reglementare necesare pentru consolidarea autorităților locale; numărul de planuri locale de utilizare a terenurilor care au fost adoptate; actualizarea Legilor privind veniturile și impozitele locale; -    date privind calitatea/amploarea și eficacitatea serviciilor furnizate; stabilirea de parteneriate cu organizațiile locale ale societății civile, evaluarea rezultatelor acestor parteneriate în vederea identificării celor mai bune practici;   -    integrarea dezvoltării durabile în acțiunile și politicile guvernului și ale autorităților locale; ratificarea convențiilor [Convenția privind comerțul internațional cu specii ale faunei și florei sălbatice pe cale de dispariție (CITES), anexa VI la Convenția internațională pentru prevenirea poluării de către nave (MARPOL), protocoalele la Convenția de la Barcelona, în special protocoalele privind managementului integrat al zonelor de coastă și activitățile offshore]; reorganizarea administrativă pentru a permite coordonarea și planificarea la nivel național în domeniul mediului; definirea unor indicatori naționali de mediu; luarea de măsuri pentru combaterea schimbărilor climatice și crearea unei rețele naționale de supraveghere a mediului; monitorizarea în continuare a calității aerului în orașele mari; -    începerea participării la inițiativa din cadrul Orizont 2020 privind depoluarea Mării Mediterane și la programul strategic de acțiune privind poluarea cauzată de activitățile terestre, în conformitate cu planul național de acțiune; desfășurarea de activități de depoluare specifice pentru zona Mediteranei (inclusiv în cadrul planurilor regionale); punerea în aplicare a strategiei și a planului de acțiune la nivel național privind biodiversitatea și începerea participării la programul strategic de acțiune pentru conservarea biodiversității (SAP BIO) din cadrul Convenției de la Barcelona. 
 Orizontul de timp 
 Termen scurt spre mediu, pe toată durata planului de acțiune. Pe termen scurt: progrese către definirea unui concept unic privind rolul mai important al municipalităților; planificarea și coordonarea națională în domeniul mediului; ratificarea Convenției CITES. 
 Intervenția (intervențiile) UE 
 Consolidarea capacităților la nivel național pentru a permite punerea în aplicare a reformelor în vederea unei politici eficace de descentralizare și a îmbunătățirii relațiilor cu autoritățile locale; dezvoltarea capacităților la nivel local pentru a consolida capacitățile tehnice, administrative și financiare ale autorităților locale, în special în ceea ce privește elaborarea și punerea în aplicare a planurilor și a proiectelor de dezvoltare locală; sprijin financiar pentru inițiativele și proiectele locale care urmăresc să îmbunătățească furnizarea de servicii, generarea de venituri și dezvoltarea capacităților locale de gestionare; finanțarea unor studii privind conceperea unui instrument stabil și specific de finanțare a infrastructurilor municipale; promovarea unor parteneriate între guvern și societatea civilă, sectorul privat, mediul universitar și media în vederea punerii în aplicare a unor proiecte-pilot în domeniul reducerii poluării și în alte domenii; sprijin pentru elaborarea și punerea în aplicare a unei strategii naționale de dezvoltare durabilă; consolidarea capacităților în domeniul schimbărilor climatice și al managementului de mediu. 
K.          Punerea în aplicare a strategiei naționale în domeniul
educației, îmbunătățirea formării profesionale și
tehnice
 Obiective de referință || Indicatori 
 -  îmbunătățirea învățământului public preșcolar și primar; îmbunătățirea menținerii în sistemul de învățământ și a reușitei în rândul elevilor; consolidarea elementelor de educație civică și de coeziune socială în programa de învățământ; sporirea independenței bugetare și organizaționale a școlilor;   -  sprijinirea convergenței voluntare a sistemului de învățământ superior libanez către principiile procesului de la Bologna;     -  dezvoltarea și adoptarea unor noi strategii pentru învățământul tehnic și profesional în conformitate cu principiile procesului de la Torino; consolidarea legăturii dintre dezvoltarea competențelor și nevoile pieței muncii prin elaborarea de programe integrate și participative la care să participe sectorul public, sectorul privat și societatea civilă;     -  consolidarea capacității instituționale și dezvoltarea mecanismelor și a instrumentelor relevante;     -  îmbunătățirea calității învățământului la toate nivelurile, ținând seama de cerințele impuse de economia cunoașterii; introducerea unor proceduri de asigurare a calității, în conformitate cu principiile procesului de la Bologna;     -  dezvoltarea cadrului național de calificări pentru atestarea profesională, precum și a unui sistem de recunoaștere a cunoștințelor și a experienței dobândite anterior; reforma programelor de învățământ.   || -    ratele de menținere în sistemul de învățământ și de reușită școlară în rândul elevilor; revizuirea formării adresate cadrelor didactice; introducerea unor metodologii de învățare activă și a unor programe de sprijin școlar; punerea în aplicare a sistemului de măsurare a eficacității învățământului primar; înființarea de comitete școlare și de consilii ale părinților; adaptarea programelor de învățământ; sporirea autonomiei școlilor;   -  adoptarea sistemului bazat pe 3 cicluri, aplicarea sistemului de credite, îmbunătățirea asigurării calității, consolidarea dimensiunii sociale, sporirea participării studenților, crearea cadrului de calificări, sporirea mobilității, dezvoltarea instrumentelor de recunoaștere și de echivalare; -  dezvoltarea și adoptarea programului revizuit pentru învățământul tehnic și profesional; dezvoltarea unei grile de calificări; analizarea în mod regulat a nevoilor pieței, crearea unui sistem de informații; finalizarea diagramei profesiilor; consolidarea relațiilor de cooperare dintre sistemul de învățământ și comunitatea de afaceri; implicarea societății civile și a partenerilor sociali; cooperarea cu alte ministere privind cadrul național pentru atestarea profesională; -  revizuirea și completarea descrierii posturilor din cadrul ministerului; modernizarea entităților existente și crearea unor noi entități, precum și dezvoltarea structurii ministerului; dezvoltarea unităților și a instrumentelor de planificare și monitorizare; sporirea utilizării sistemelor informatice; punerea în aplicare a unui sistem de informații privind studenții; -  crearea unui sistem educațional de evaluare și instituționalizarea acestuia la toate nivelurile; adoptarea unor indicatori privind calitatea educației și instituirea unei autorități naționale de asigurare a calității în învățământul superior (adoptarea și punerea în aplicare a legislației necesare); dezvoltarea sistemului de control al calității învățământului la nivelurile inferioare; -  definirea calificărilor pentru profesii din perspectiva rezultatelor învățării și acreditarea acestora de către autoritatea națională de reglementare; stabilirea și completarea cadrului național de calificări cu trimiteri la aceste definiții; revizuirea registrului național de certificare profesională conform cadrului național de calificări, stabilirea sistemului de verificare a calificărilor pe baza documentelor relevante; dezvoltarea de sisteme informatice adecvate; reformarea programelor de învățământ depășite pentru ca acestea să se bazeze pe competențe, clarificarea rolului instituțiilor; sprijinirea stabilirii de legături cu nevoile pieței muncii. 
 Orizontul de timp 
 Termen mediu spre lung, pe toată durata planului de acțiune. Pe termen scurt: adoptarea strategiei pentru învățământul tehnic și profesional; începerea identificării unor indicatori privind calitatea educației și instituirea unei autorități naționale de asigurare a calității în învățământul superior.   
 Intervenția (intervențiile) UE 
 Consolidarea capacităților în vederea instituirii unei agenții de asigurare a calității pentru învățământul superior; utilizarea programului Tempus pentru a sprijini măsurile de reorganizare a sistemului de învățământ superior; sprijinirea strategiei pentru învățământul tehnic și profesional; sporirea mobilității în cadrul programului Erasmus Mundus și al acțiunii Marie Curie; asistență pentru participarea universităților din Liban la programul Jean Monnet; sprijin pentru parteneriatele cu societatea civilă și cu sectorul privat în cadrul sistemului general de învățământ și al formării profesionale; asistență în aspectele legate de programele tehnice și profesionale; sprijin pentru elaborarea de politici pe baza unor date concrete; urmărirea punerii în aplicare a programelor „Îmbunătățirea ratelor de menținere în sistemul de învățământ și de reușită în rândul elevilor” și „Cetățenia în sistemul educațional” și ameliorarea capacității formării profesionale de a răspunde nevoilor de pe piața muncii. 
L.           Îmbunătățirea serviciilor de protecție
socială și de asistență medicală
 Obiective de referință || Indicatori 
 -  accesul tuturor segmentelor populației la asistență medicală de înaltă calitate, la prețuri accesibile; -  reforma sistemului de asistență medicală pe baza studierii diferitelor modele de asigurare a îngrijirilor medicale; -  protecția socială, inclusiv asistență medicală și pensii pentru limita de vârstă, acordată și persoanelor angajate în sectorul privat; -  participarea la programele UE/internaționale relevante. || -  revizuirea acordurilor contractuale cu spitalele pentru a îmbunătăți furnizarea de servicii spitalicești publice; -  definirea și punerea în aplicare a pachetului de asistență medicală primară; -  adoptarea noilor reglementări de instituire a unor sisteme de asistență medicală și de pensii mai incluzive; -  continuarea participării la rețeaua EpiSouth privind bolile transmisibile (proiect care se încheie în 2013). 
 Orizontul de timp 
 Termen mediu spre lung, pe toată durata planului de acțiune. 
 Intervenția (intervențiile) UE 
 Asistență tehnică pentru a contribui la revizuirea politicilor generale privind ocuparea forței de muncă și protecția socială din Liban, în conformitate cu cele mai bune practici ale Uniunii Europene. Sprijin acordat pentru reforma Casei Naționale de Asigurări Sociale și a Oficiului național pentru ocuparea forței de muncă, precum și pentru consolidarea capacității Ministerului Muncii. 
M.         Punerea în aplicare a unei strategii energetice care să
vizeze extinderea alimentării cu energie electrică, lansarea unei
reforme structurale și promovarea utilizării surselor de energie
regenerabile și cu emisii reduse de dioxid de carbon, precum și a
eficienței energetice
 Obiective de referință || Indicatori 
 -  începerea punerii în aplicare a planurilor de urgență existente în domeniul energiei și al electricității, asigurând, în același timp, un nivel de finanțare adecvat; consolidarea cadrului legislativ și de reglementare; crearea unui organism de reglementare în domeniul energiei; -  analiza implicațiilor bugetare și planificarea viitorului sectorului de energie electrică; restructurarea sectorului pentru a asigura sporirea eficienței și a aprovizionării cu energie electrică (reducerea penelor de curent), precum și accesibilitate pentru toți;       -  construirea și întreținerea corespunzătoare și modernizarea infrastructurii fizice; -  începerea punerii în aplicare a planurilor privind eficiența energetică și sursele de energie regenerabile în toate sectoarele, inclusiv prin intermediul proiectelor care vizează utilizarea de surse de energie regenerabile și cu emisii scăzute de dioxid de carbon, având drept obiectiv ca 12 % din totalul nevoilor energetice să fie acoperite din surse regenerabile (astfel cum este prevăzut în Planul privind energia electrică din 2010). || -  punerea în aplicare și asigurarea caracterului operațional al planurilor existente; adoptarea legislației care lipsește; propunerea și instituirea ulterioară a unui organism de reglementare specializat;   -  schimbări în finanțarea sectorului pentru a reduce presiunea asupra bugetului de stat; îmbunătățirea metodelor financiare (colectarea taxelor; penalizări pentru întârzierea plăților; calcule privind oferta/cererea); limitarea consumului ilegal; restructurarea „Électricité du Liban” (EDL) și realizarea de progrese în vederea transformării acesteia într-o societate comercială; -  măsura în care a crescut generarea de energie electrică; date privind aprovizionarea cu energie electrică, inclusiv frecvența penelor de curent, precum și accesibilitatea pe întregul teritoriu al Libanului; -  măsura în care infrastructura fizică este reparată sau modernizată; numărul de zone care dispun de o infrastructură îmbunătățită; -  informarea tuturor sectoarelor cu privire la obiectivele în materie de energie regenerabilă și eficiență energetică; adoptarea de măsuri în vederea creșterii eficienței energetice și dezvoltarea surselor de energie regenerabile și cu emisii reduse de dioxid de carbon, inclusiv pentru a favoriza proiectele de dezvoltare rezistentă la schimbările climatice și cu emisii reduse care au fost inițiate și sunt în curs de derulare; -  mobilizarea unor investiții semnificative prin acțiunea națională privind eficiența energetică și sursele de energie regenerabile (NEEREA); volumul acestor investiții; transformarea Neerea într-un mecanism durabil. 
 Orizontul de timp 
 Termen mediu, pe toată durata planului de acțiune. Pe termen scurt: (de discutat cu Libanul). 
 Intervenția (intervențiile) UE 
 Asistență pentru consolidarea cadrului de reglementare, consolidarea capacității potențiale a viitoarei autorități de reglementare; sprijin tehnic și pentru investiții în favoarea proiectelor privind eficiența energetică și energia din surse regenerabile; asistență în vederea consolidării cooperării regionale în domeniile gazelor naturale, energiei electrice, pieței energetice, eficienței energetice etc. 
Anexa
Planul de acțiune UE-Liban: Alte obiective
Prezentare
generală
1. Reforma și dialogul politic...................................................................................................... 30
2. Reforma și cooperarea în domeniul
justiției, libertății și securității...................................... 32
3. Reforma economică și socială,
dezvoltarea durabilă................................................................ 35
3.1. Reforma economică și
financiară......................................................................................... 35
3.2........ Aspecte sociale și legate de
migrație, dezvoltarea socioeconomică durabilă pe plan
național și regional       36
4. Aspecte legate de comerț,
piață și reforma în domeniul reglementării................................... 38
4.1. Industrie, comerț și servicii................................................................................................ 38
4.2. Piața, concurența și mediul
de afaceri.............................................................................. 39
4.3. Vamă și fiscalitate............................................................................................................... 40
5. Educație și cercetare, societatea
informațională, societatea civilă și cultura......................... 41
5.1. Educație, știință
și tehnologie, cercetare și dezvoltare, inovare și societatea
informațională    41
5.2. Tineret și sport, societatea
civilă, cultură și contacte interpersonale..................................... 44
6. Agricultură și pescuit.............................................................................................................. 45
7. Transporturi, energie și mediu................................................................................................ 46
7.1. Transporturi......................................................................................................................... 46
7.2. Energie................................................................................................................................ 48
7.3. Mediu, inclusiv schimbările climatice..................................................................................... 48
Sectoare
1. Reforma și dialogul politic
Organismul comun UE-Liban care se ocupă
de aspectele principale din acest sector:
·              
Subcomitetul pentru drepturile omului,
democrație și guvernanță
Prioritățile aplicabile în acest
sector, astfel cum sunt definite în partea principală a planului de
acțiune:
·                        
reformă electorală ce vizează
respectarea standardelor internaționale și sporirea
eficacității Parlamentului libanez;
·                        
drepturile omului și protecția
populațiilor vulnerabile, inclusiv a refugiaților palestinieni, prin
intermediul legislației și al altor măsuri și acțiuni
specifice corespunzătoare;
·                        
îmbunătățirea eficienței, a
bunei guvernanțe și a transparenței în administrația
publică.
Alte obiective
(a) Aprofundarea
parteneriatului Liban-UE prin intermediul unui dialog politic regulat,
al schimburilor realizate în diverse formate și foruri și al
colaborării în vederea îndeplinirii obiectivelor politice comune. Aceasta
cuprinde în special:
–                        
discuții bilaterale organizate în mod regulat la diverse niveluri, cu scopul de a asigura
punerea în aplicare eficientă a Acordului de asociere UE-Liban și a
politicii europene de vecinătate în Liban;
–                        
cooperarea consolidată în domeniul politicii
externe și de securitate;
–                        
dialogul și cooperarea pe teme de interes
regional, în vederea prevenirii conflictelor, a gestionării crizelor
și a soluționării amenințărilor comune la adresa
securității. Angajamentul comun de a accelera procesul de pace din
Orientul Mijlociu în vederea ajungerii la o situație de pace
echitabilă și durabilă în Orientul Mijlociu, în conformitate cu
dreptul internațional și rezoluțiile relevante ale ONU, cu
principiile de la Madrid, ținând cont de acordarea unui teritoriu în
schimbul păcii, cu foaia de parcurs, cu acordurile la care au ajuns
părțile până în prezent și cu Inițiativa arabă
pentru pace, adoptată în 2002 la Beirut;
–                        
colaborarea în cadrul instituțiilor
multilaterale, inclusiv cu scopul de a contribui la eforturile ONU de
soluționare pașnică a conflictelor regionale. În special,
menținerea angajamentului față de UNIFIL și a
colaborării cu aceasta pentru menținerea păcii în sudul
Libanului;
–                        
colaborarea pentru punerea în aplicare
efectivă a rezoluțiilor relevante ale ONU și a altor obligații
internaționale, inclusiv în ceea ce privește Tribunalul
Special pentru Liban;
–                        
aderarea la Statutul de la Roma privind Curtea
Penală Internațională și adoptarea modificărilor
legislative necesare pentru punerea în aplicare a acestuia;
–                        
continuarea dialogului instituit între Parlamentul
European și Parlamentul libanez.
(b) Consolidarea democrației
și a statului de drept prin intermediul reformelor structurale, al
consolidării instituțiilor publice și al
îmbunătățirii guvernanței, conform priorităților
definite în planul de acțiune.
(c) Consolidarea
în continuare a cadrului pentru protecția drepturilor omului și a
libertăților fundamentale, dincolo de obiectivele prioritare, în
special prin:
–                        
garantarea punerii în aplicare efective a angajamentelor
internaționale cu privire la drepturile omului și
libertățile fundamentale;
–                        
menținerea moratoriului de facto asupra
pedepsei capitale. Participarea la dialogul cu privire la abolirea pedepsei cu
moartea, inclusiv aderarea la cel de al doilea Protocol opțional la Pactul
internațional privind drepturile civile și politice;
–                        
întreprinderea de măsuri pentru garantarea libertății
de exprimare și a independenței mijloacelor de comunicare;
–                        
garantarea libertății de asociere
și de întrunire și consolidarea cadrului legislativ și a
procedurilor care reglementează acest domeniu, în special prin ratificarea
și punerea în aplicare a Convenției nr. 87 a OIM privind libertatea
sindicală și apărarea dreptului sindical; 
–                        
promovarea considerentelor în favoarea
adoptării unei Legi privind statutul civil al persoanei, care să
acorde cetățenilor libanezi aceleași drepturi și
obligații civice indiferent de apartenența lor religioasă;
–                        
garantarea de drept și de fapt a nediscriminării
din nici un fel de motive, inclusiv prevenirea discriminării pe motive de
orientare sexuală;
–                        
extinderea educației privind aspectele
legate de drepturile omului la toate nivelurile de
învățământ și în programele de învățământ;
–                        
organizarea în mod regulat de consultări pe
teme de politică cu actorii relevanți ai societății
civile.
(d) Pacea civilă și
reconcilierea, prin depunerea de eforturi pentru a
soluționa cauzele profunde ale instabilității potențiale,
sprijinind următoarele măsuri:
–                        
dialogul incluziv
și permanent între comunitățile Libanului și
reprezentanții acestora, inclusiv prin relansarea dialogului
național, a dialogului dintre liderii religioși, precum și a
altor cadre posibile;
–                        
inițiative ale societății civile care vizează promovarea dialogului pe teme subiacente, cum ar fi
moștenirea istorică recentă a Libanului, coeziunea socială
și valorile comune;
–                        
dezvoltarea și punerea în aplicare a
reformelor în diverse sectoare într-un mod care să contribuie la depășirea
scindărilor din societate prin urmărirea unor obiective de
interes comun;
–                        
abordarea problemei disparițiilor
forțate, prin ratificarea și punerea în aplicare a
Convenției pentru protecția tuturor persoanelor împotriva
disparițiilor forțate și prin crearea unei comisii
naționale independente pentru pregătirea legislației privind
persoanele dispărute și disparițiile forțate.
(e) Prevenirea
proliferării armelor de distrugere în masă și a
vectorilor acestora și combaterea acumulării și a răspândirii
ilicite a armelor convenționale și a munițiilor,
îmbunătățind în același timp coordonarea generală
și lărgind domeniul de aplicare a cooperării în acest domeniu,
punând accentul pe următoarele măsuri:
–                        
punerea în aplicare a Rezoluției 1540/04 a
Consiliului de Securitate al ONU și a altor obligații
internaționale; măsuri eficace în vederea aderării la alte
instrumente internaționale, în special la Convenția de la Ottawa din 1997
privind interzicerea utilizării, stocării, producerii și
transferului de mine antipersonale și distrugerea acestora;
contribuția la elaborarea și la punerea în aplicare a unui tratat
privind comerțul cu arme care să instituie standarde ridicate de
reglementare a comerțului legal cu arme convenționale;
–                        
dezvoltarea unor sisteme naționale
eficace de control al exportului și al tranzitului de materiale
care au legătură cu ADM și cu vectorii acestora (inclusiv
rachetele balistice), printre care se numără și produsele
și tehnologiile cu dublă utilizare; garantarea unor sancțiuni
eficace în cazul abaterilor;
–                        
prevenirea și combaterea traficului ilicit
cu arme de distrugere în masă, vectori ai acestora și materiale
conexe, precum și cu arme de calibru mic, în special prin
intermediul Programului de acțiune al ONU pentru prevenirea, combaterea
și eradicarea comerțului ilicit cu arme de calibru mic și
armament ușor sub toate aspectele sale;
–                        
promovarea instituirii, în Orientul Mijlociu, a
unei zone fără arme de distrugere în masă și vectori ai
acestora, supuse unui control reciproc și eficace; sprijinirea și
participarea la inițiativele viitoare ale UE în acest context;
–                        
modificarea legislației Libanului astfel încât
să fie în conformitate cu Poziția comună a UE privind
exportul de arme convenționale.
2. Reforma
și cooperarea în domeniul justiției, libertății și
securității
Organismul comun UE-Liban care se ocupă
de aspectele principale din acest sector:
·              
Subcomitetul pentru justiție, libertate
și securitate
Prioritățile aplicabile în acest
sector, astfel cum sunt definite în partea principală a planului de
acțiune:
·                        
reforma sistemului judiciar (inclusiv a sectorului
penitenciar) în vederea sporirii eficienței, eficacității
și independenței sistemului judiciar;
·                        
îmbunătățirea gestionării
sectorului de securitate și a aplicării legii, inclusiv prin mecanisme
de cooperare, de responsabilizare și de supraveghere;
·                        
dezvoltarea gestionării integrate a
frontierelor.
Alte obiective
(a) Lupta împotriva drogurilor și a
toxicomaniei, în cadrul unei politici naționale
globale, care să cuprindă incriminarea și prevenirea
producției de droguri (inclusiv în ceea ce privește deturnarea
precursorilor de droguri), eradicarea culturilor, prevenirea consumului de
droguri și a toxicomaniei, sensibilizarea, tratamentul și
reabilitarea. În acest scop, este nevoie de următoarele măsuri:
–                        
coordonarea la nivel național, și anume crearea unui comitet interagenții responsabil de
elaborarea politicii și de monitorizarea punerii în aplicare a acesteia;
–                        
consolidarea capacităților de
prevenire și tratare a consumului de droguri la nivel social și
prin mijloace medicale;
–                        
cooperarea internațională și schimbul de informații cu privire la toate aspectele
politicii globale de luptă împotriva drogurilor, precum și cu privire
la punerea în aplicare a convențiilor relevante ale Organizației
Națiunilor Unite (în special, Convenția ONU din 1988 împotriva
traficului ilicit de stupefiante și de substanțe psihotrope).
(b) Lupta împotriva
criminalității organizate, în special a traficului de persoane, a
producției ilicite și a traficului de arme de foc, precum și a
criminalității informatice (inclusiv a
pornografiei infantile). Aceasta implică:
–                        
punerea în aplicare a dreptului
internațional (în special a Convenției ONU din 2000 împotriva
criminalității transnaționale organizate și a protocoalelor
anexate la aceasta);
–                        
dezvoltarea capacităților
naționale în conformitate cu standardele și reglementările
internaționale, inclusiv în domeniul protecției și
asistării victimelor traficului de persoane (asistență
juridică și socială, sprijin psihologic în scopul reintegrării),
în special în cazul femeilor și al copiilor;
–                        
cooperarea regională și
internațională între organismele de aplicare
a legii care desfășoară activități în domeniile
poliției, protecției frontierelor, aspectelor vamale și
urmăririi judiciare, inclusiv între Liban și statele membre ale UE,
în scopuri precum: schimbul de experiență privind cele mai bune
practici, formarea, modelele și modurile de operare, favorizarea
cooperării specifice privind traficul de persoane cu țările de
origine și de tranzit, precum și a cooperării judiciare în ceea
ce privește protecția martorilor și programele de
asistență.
(c) Continuarea luptei împotriva
spălării banilor, în conformitate cu
standardele stabilite de Grupul de Acțiune Financiară
Internațională, cu ajutorul schimbului de informații prin
canalele legale și al consolidării cooperării și a
sprijinului, mai ales în ceea ce privește:
–                        
schimbul de informații actualizate privind
sistemele de combatere a spălării banilor;
–                        
consolidarea sistemelor de informații
financiare, în special a sistemelor care monitorizează
mișcările de numerar și transferurile electronice în
străinătate;
–                        
menținerea unei cooperări intensive
între agențiile de aplicare a legii din Liban și între Liban și
organizațiile internaționale (MENAFATF), precum și cu
organismele corespunzătoare din statele membre ale UE.
(d) Combaterea terorismului în cadrul rezoluțiilor și al convențiilor relevante ale
ONU și cu respectarea deplină a drepturilor omului, în conformitate
cu recomandările ONU, prin punerea în aplicare a dispozițiilor
Codului de conduită euro-mediteraneean privind combaterea terorismului,
precum și prin consolidarea cooperării dintre Liban și UE în
următoarele domenii:
–                        
lupta împotriva finanțării
terorismului în conformitate cu standardele prevăzute în
recomandările Grupului de Acțiune Financiară
Internațională (GAFI) și prin punerea în aplicare a acestor
recomandări;
–                        
cooperarea dintre agențiile de
combatere a terorismului și de aplicare a legii din Liban și din
statele membre ale UE, în special pentru a face schimb de informații
privind grupările teroriste și rețelele de sprijinire a
acestora;
–                        
schimbul de opinii în ceea ce privește mijloacele
și metodele utilizate pentru combaterea terorismului, inclusiv în
domeniile tehnice și în materie de formare, precum și schimbul de
experiență în ceea ce privește prevenirea terorismului pentru
consolidarea capacității naționale;
–                        
lupta împotriva utilizării internetului
în scopuri teroriste;
–                        
cooperarea judiciară în ceea ce privește combaterea terorismului;
–                        
punerea în aplicare a tuturor rezoluțiilor
relevante ale Consiliului de Securitate al ONU care nu au fost încă puse
în aplicare și semnarea, ratificarea și punerea în aplicare pe deplin
a tuturor convențiilor relevante ale Organizației Națiunilor
Unite;
–                        
continuarea eforturilor în vederea încheierii unei Convenții
cuprinzătoare a ONU privind combaterea terorismului.
(e) Cooperarea judiciară în materie civilă și penală prin:
–                        
schimbul de informații cu privire la
ratificarea și punerea în aplicare a convențiilor internaționale
relevante;
–                        
dezvoltarea cooperării dintre instanțele
din Liban și din statele membre ale UE, în special în ceea ce
privește dreptul familiei;
–                        
promovarea unor soluții concrete pentru litigiile
familiale, în vederea prevenirii și a soluționării
conflictelor în ceea ce privește încredințarea, drepturile de
vizitare și răpirea copiilor în cuplurile mixte, inclusiv prin
intermediul medierii, al cooperării judiciare practice și al
formării judiciare.
3. Reforma
economică și socială, dezvoltarea durabilă
3.1. Reforma
economică și financiară
Organismul comun UE-Liban care se ocupă
de aspectele principale din acest subsector:
·              
Subcomitetul pentru aspectele economice și
financiare
Prioritatea aplicabilă cu precădere
în acest sector, astfel cum este definită în partea principală a
planului de acțiune:
·                        
îmbunătățirea gestionării
finanțelor publice și alocarea în mod eficace a resurselor publice.
Alte obiective 
(a) Asigurarea stabilității
macroeconomice și financiare prin politici bugetare care vizează
consolidarea, reducerea deficitului și sustenabilitatea datoriei, precum
și printr‑o disciplină bugetară în
etapa de punere în aplicare, ceea ce implică:
–                        
elaborarea unei strategii pe termen lung
pentru reducerea datoriei;
–                        
consolidarea organismelor de gestionare a
datoriei, în special a oficiului competent din cadrul Ministerului de
Finanțe, prin punerea la dispoziția acestora a resurselor adecvate
și prin îmbunătățirea condițiilor pentru
funcționarea eficientă a acestora;
–                        
abordarea unor aspecte specifice (de exemplu,
deficitul cvasi-fiscal și datoriile contingente pentru promovarea
sustenabilității finanțelor publice);
–                        
asigurarea menținerii independenței
depline, de drept și de fapt, a băncii centrale;
–                        
posibilitatea transferării în timp util a
activelor neesențiale ale băncii centrale.
(b) Controlul intern al finanțelor
publice (în completarea obiectivului prioritar de
îmbunătățire a gestionării finanțelor publice), în
special în următoarele scopuri:
–                        
elaborarea unui plan privind sistemul de control
intern al finanțelor publice (responsabilitatea de gestiune și
auditul intern descentralizat), inclusiv prin îmbunătățirea
cadrului legislativ;
–                        
continuarea armonizării progresive cu standardele
convenite la nivel internațional (IFAC, IIA, INTOSAI), precum și
cu cele mai bune practici ale UE în materie de control și audit al
veniturilor, cheltuielilor, activelor și datoriilor publice;
–                        
instituirea unor unități de audit
intern în cadrul tuturor entităților bugetare, mai ales a unei
unități centrale de coordonare a activităților de audit în
cadrul Ministerului de Finanțe;
–                        
efectuarea și publicarea de audituri
periodice, în special în ceea ce privește Consiliul pentru dezvoltare
și reconstrucție, Casa Națională de Asigurări Sociale
și Fondul municipal de dezvoltare.
(c) Realizarea de
progrese către o economie de piață pe deplin
funcțională, acordând o atenție specială
următoarelor aspecte:
–                        
realizarea, în mod cât mai transparent, a privatizării
sau a transformării în societăți comerciale a
întreprinderilor din sectoarele dominate de stat, în special din sectorul
serviciilor de utilități publice;
–                        
crearea unui mediu propice investițiilor,
inclusiv a protecției adecvate a investițiilor străine;
–                        
punerea în aplicare a Legii privind piețele
financiare (Legea nr. 161/2011), inclusiv identificarea nevoilor Libanului
în materie de asistență tehnică, în scopul creării
autorității pentru piața financiară și pregătirea
acesteia pentru a deveni pe deplin operațională.
3.2.        Aspecte
sociale și legate de migrație, dezvoltarea socioeconomică
durabilă pe plan național și regional
Organismul comun UE-Liban care se ocupă
de aspectele principale din acest subsector:
·              
Subcomitetul pentru aspecte sociale și de
migrație
Prioritățile aplicabile în acest
subsector, astfel cum sunt definite în partea principală a planului de
acțiune:
·                        
sprijin pentru o mai mare implicare efectivă a
municipalităților și a autorităților locale având
drept obiectiv o mai mare descentralizare și dezvoltarea
socioeconomică regională durabilă;
·                        
îmbunătățirea serviciilor de
protecție socială și de asistență medicală.
Alte obiective
(a) Cooperarea privind migrația
și aspectele conexe acestei printr-un dialog
consolidat, prin schimbul de informații și/sau prin adoptarea de
măsuri specifice:
–                        
gestionarea migrației legale, inclusiv politici de admisie și de ședere, date agregate
privind competențele disponibile, precum și oportunitățile
de ocupare a forței de muncă și procedurile conexe ale ambelor
părți, integrarea migranților (inclusiv nediscriminarea,
protecția împotriva xenofobiei), legăturile dintre migrație
și dezvoltare (rolul productiv al diasporei);
–                        
prevenirea și controlul migrației
ilegale, inclusiv prin colectarea și schimbul de
date exacte privind amploarea acestui fenomen, monitorizarea fluxurilor de
migrație (către Liban și UE, precum și migrația de
tranzit), cooperarea cu țările din regiune și cu
țările de origine, aplicarea unor politici adecvate pentru returnarea
migranților ilegali, sprijinirea măsurilor de prevenire și
combatere a migrației ilegale (inclusiv pe cale maritimă), precum
și sensibilizarea cu privire la riscurile traficului de persoane;
–                        
readmisia propriilor
resortisanți, cu posibilitatea negocierii unui acord de readmisie între
Liban și UE și statele sale membre care să se aplice și
apatrizilor și resortisanților țărilor terțe;
–                        
securitatea documentelor de călătorie
și a vizelor, în conformitate cu standardele internaționale,
inclusiv cu tehnologiile biometrice;
–                        
sinergia cu Euro-Med sau cu alte inițiative
internaționale privind cercetarea în domeniul migrației și
posibilitatea participării Libanului la programele comunitare relevante;
–                        
dialogul cu privire la normele și
procedurile în materie de vize existente la nivelul UE și al
Libanului, ori de câte ori acest lucru este considerat necesar și posibil
de către ambele părți.
(b) Sănătatea publică – se urmărește, dincolo de obiectivul prioritar specificat în
partea principală a planului de acțiune, prevenirea și controlul
bolilor, precum și creșterea securității sanitare, în
special prin:
–                        
promovarea prevenirii și a controlului bolilor
transmisibile și netransmisibile, inclusiv prin schimbul de
informații cu privire la sănătate și prin punerea în
aplicare deplină și în timp util a acordurilor internaționale în
materie de sănătate, în special a Regulamentului sanitar
internațional (RSI) și a Convenției-cadru pentru controlul
tutunului (CCCT);
–                        
consolidarea capacităților pentru a
detecta amenințările la adresa sănătății și
a răspunde acestora, prin intermediul formării și al
consolidării sistemelor de pregătire și de supraveghere. 
(c) Promovarea ocupării forței de
muncă, prin crearea unui mediu favorabil
dezvoltării competențelor, egalității de șanse pentru
toți și unei politici sociale motivante, în special prin:
–                        
elaborarea unei strategii globale de dezvoltare
socială și de ocupare a forței de muncă drept document de
bază;
–                        
dialogul social permanent, inclusiv în cadrul
Consiliului economic și social și prin dialoguri tripartite, în
vederea dezvoltării unor oportunități de creare a parteneriatelor
între sectorul privat și societatea civilă, punând accentul în
special pe domeniul formării profesionale;
–                        
promovarea participării femeilor și a
tinerilor pe piața forței de muncă, prin reducerea
obstacolelor din calea accesului pe piața muncii, introducerea unor
programe de formare tehnică și profesională specifice și
adoptarea unei abordări orientate către piață pentru
dezvoltarea capacității de inserție profesională a
acestora;
–                        
modernizarea
autorității naționale de ocupare a forței de muncă;
–                        
o politică de prestații sociale
motivantă, axată pe încurajarea căutării active a unui loc
de muncă și a recalificării, în conformitate cu nevoile de pe
piața muncii.
(d) Consolidarea sistemelor
de securitate socială în vederea reducerii sărăciei, sporind
în același timp eficiența și eficacitatea sistemului de
asigurări sociale de stat, inclusiv prin: 
–                        
elaborarea unei strategii globale de dezvoltare
socială și de ocupare a forței de muncă drept document de
bază;
–                        
evaluarea și îmbunătățirea eficienței,
a capacității de a viza elemente specifice și a gradului de
acoperire al sistemelor existente, de exemplu prin evitarea suprapunerilor
subvențiilor de stat;
–                        
reforma sistemului de securitate socială, prin trecerea progresivă de la subvențiile bugetare și
scutirile de impozite generalizate către transferuri acordate în
funcție de venituri, în beneficiul gospodăriilor care au cea mai mare
nevoie de acestea;
–                        
relansarea unui dialog social constructiv
(tripartit și bipartit);
–                        
programe și inițiative menite să
favorizeze incluziunea socială și combaterea
discriminării, acordând o atenție deosebită femeilor și
grupurilor marginalizate.
(e) Dezvoltarea regională
durabilă – se acordă, dincolo de obiectivul
prioritar definit în partea principală a planului de acțiune, o
atenție deosebită consolidării coeziunii socioeconomice a
regiunilor Libanului, creării de locuri de muncă și
promovării principiilor dezvoltării durabile, prin:
–                        
formularea unui program amplu pe termen lung
pentru dezvoltarea durabilă a regiunilor Libanului;
–                        
stimulente pentru dezvoltarea
activităților economice dincolo de zona Beirutului extins;
–                        
integrarea aspectelor
de dezvoltare durabilă în cadrul politicilor sectoriale și
instituirea unor proceduri simple de coordonare în ceea ce privește
aspectele legate de dezvoltarea durabilă între sectoarele implicate.
4. Aspecte legate
de comerț, piață și reforma în domeniul reglementării
4.1.
Industrie, comerț și servicii
Organismul comun UE-Liban care se ocupă
de aspectele principale din acest sector:
·              
Subcomitetul pentru industrie, comerț
și servicii
Prioritățile care se aplică în
acest sector, astfel cum sunt definite în partea principală a planului de
acțiune:
·                        
creșterea competitivității
comerțului și sporirea integrării comerciale pe piețele UE
și pe piețele internaționale, aderarea la OMC (se
aplică, de asemenea, subsectorului 4.2);
·                        
îmbunătățirea mediului de afaceri,
în special pentru IMM-uri, și dezvoltarea condițiilor de pe
piața națională în sectoarele-cheie.
(se aplică, de asemenea, subsectoarelor 4.2
și 5.1)
Alt obiectiv
(a) Aprofundarea în
continuare a relațiilor comerciale bilaterale și regionale și
adoptarea de măsuri în vederea realizării acestui obiectiv, în
special prin:
–                        
examinarea comună, după aderarea
Libanului la OMC, a modalităților de aprofundare a relațiilor
comerciale bilaterale dintre UE și Liban, inclusiv în domeniul
comerțului cu servicii și în domeniile de reglementare legate de
comerț;
–                        
aderarea la Acordul de la Agadir și
punerea în aplicare a acestuia;
–                        
participarea la alte inițiative comerciale de
la nivel regional și subregional, cum ar fi mecanismul de facilitare a
comerțului și a investițiilor, și o cooperare
sectorială mai strânsă;
–                        
aprofundarea relațiilor comerciale cu
țările învecinate, prin punerea în aplicare a acordurilor de
liber schimb;
–                        
finalizarea procedurilor interne ce vizează
adoptarea protocolului de instituire a unui mecanism de soluționare a
litigiilor, pentru soluționarea litigiilor comerciale în cadrul
Acordului de asociere;
–                        
consolidarea capacității
administrației libaneze în ceea ce privește sistemele de schimb
și de notificare a datelor comerciale la nivel internațional. 
4.2.
Piața, concurența și mediul de afaceri
Organismul comun UE-Liban care se ocupă
de aspectele principale din acest sector:
·              
Subcomitetul pentru piața internă
Prioritățile aplicabile cu
precădere în acest sector, astfel cum sunt definite în partea
principală a planului de acțiune:
·                        
îmbunătățirea mediului de afaceri,
în special pentru microîntreprinderi și IMM-uri, și dezvoltarea
condițiilor de pe piața națională în sectoarele-cheie;
·                        
creșterea competitivității comerțului
și sporirea integrării comerciale pe piețele UE și pe
piețele internaționale, aderarea la OMC.
Alte obiective
(a) Măsuri
legislative și de reglementare suplimentare în vederea îmbunătățirii
mediului de afaceri din Liban dincolo de obiectivul prioritar, în special
prin:
–                        
adoptarea legislației și asigurarea
aplicării acesteia în domeniile concurenței, reglementărilor
tehnice și procedurilor de evaluare a conformității,
metodologiei, promovării exportului, protejării drepturilor de
proprietate industrială, a drepturilor de autor și a drepturilor
de proprietate intelectuală conexe, în conformitate cu standardele
internaționale și ale UE;
–                        
punerea în aplicare a Legii din 2005 privind protecția
consumatorilor și începerea activităților Consiliului
național pentru protecția consumatorilor;
–                        
adoptarea legislației privind achiziții
publice deschise și transparente;
–                        
adoptarea legislației privind parteneriatele
public-privat;
–                        
îmbunătățirea sistemului judiciar în
materie comercială;
–                        
elaborarea unor linii directoare privind
guvernanța corporativă pentru întreprinderile publice și
private;
–                        
adoptarea de norme contabile în conformitate cu
standardele internaționale și ale UE, precum și o profesie de
audit calificată.
(b) Îmbunătățirea
competitivității sectorului serviciilor, în special prin: 
–                        
simplificarea cerințelor de reglementare
și administrative; 
–                        
reforma reglementărilor din sectorul
serviciilor financiare (servicii bancare, de
asigurări și de valori mobiliare), inclusiv supravegherea
eficientă și independentă, în conformitate cu standardele
internaționale și ale UE;
–                        
instituirea unui observator al
competitivității; 
–                        
sprijinirea dezvoltării unei baze de date
unificate a statisticilor în domeniul serviciilor; 
–                        
sprijinirea dezvoltării și a punerii în
aplicare a unui program de modernizare a serviciilor.
4.3. Vamă
și fiscalitate
Organismul comun UE-Liban care se ocupă
de aspectele principale din acest sector:
·              
Subcomitetul pentru vamă și impozitare
Obiective
a) Îmbunătățirea
funcționării serviciilor vamale, simplificarea și
modernizarea procedurilor vamale:
–                        
armonizarea și simplificarea în continuare a legislației, a codului și a procedurilor
vamale, în conformitate cu recomandările de la Palermo, inclusiv prin
dezvoltarea informatizării și a automatizării procedurilor vamale;
–                        
intensificarea dialogului și a
cooperării privind legislația în vigoare în domeniul controalelor
vamale efectuate în legătură cu bunurile piratate sau
contrafăcute, precum și privind punerea în aplicare a acesteia
și schimbul de statistici relevante;
–                        
consolidarea cooperării UE-Liban în ceea ce
privește lupta împotriva neregulilor și a fraudei în domeniul vamal
și în domeniile conexe, precum și adoptarea și punerea în
aplicare a unei politici de etică în domeniul vamal (în
conformitate cu Declarația de la Arusha a Consiliului de cooperare
vamală);
–                        
dezvoltarea în continuare a cooperării
dintre serviciile vamale din Liban și celelalte agenții care
își desfășoară activitatea la frontieră, în cadrul
gestionării integrate a frontierelor;
–                        
susținerea elaborării de măsuri
privind controalele vamale bazate pe evaluarea riscurilor, în vederea
asigurării siguranței și a securității bunurilor
importate, exportate sau aflate în tranzit;
–                        
punerea la dispoziția administrației
vamale a expertizei interne sau externe adecvate, în special în ceea ce
privește capacitățile laboratoarelor.
b) Îmbunătățiri
în domeniul impozitării:
–                        
continuarea modernizării și a
simplificării structurilor și a procedurilor administrației
fiscale;
–                        
continuarea dialogului pentru promovarea
adoptării principiilor înscrise în Codul de conduită pentru impozitarea
întreprinderilor;
–                        
continuarea eforturilor pentru dezvoltarea
rețelei de acorduri bilaterale dintre Liban și statele membre ale UE
privind evitarea dublei impuneri, inclusiv îmbunătățirea
transparenței și a schimbului de informații, în conformitate cu
standardele internaționale. 
5. Educație
și cercetare, societatea informațională, societatea civilă
și cultura
Organismul comun UE-Liban care se ocupă
de aspectele principale din acest sector:
·              
Subcomitetul pentru cercetare, inovare,
societatea informațională, educație și cultură
5.1.
Educație, știință și tehnologie, cercetare și
dezvoltare, inovare și societatea informațională
Prioritățile aplicabile în acest
subsector, astfel cum sunt definite în partea principală a planului de
acțiune:
·                        
punerea în aplicare a strategiei naționale în
domeniul educației, prin îmbunătățirea formării
profesionale și tehnice;
·                        
îmbunătățirea mediului de afaceri,
în special pentru microîntreprinderi și IMM-uri, și dezvoltarea condițiilor
de pe piața națională în sectoarele-cheie.
Alte obiective
(a) Dincolo de
obiectivul prioritar: dezvoltarea învățământului primar
și secundar în vederea stabilirii unor standarde mai ridicate, a
îmbunătățirii calității și a garantării
accesului pentru toți, acordând o atenție deosebită
următoarelor aspecte:
–                        
îmbunătățirea calității
prin asigurarea disponibilității unor resurse umane adecvate
(cadre didactice și personal administrativ) și a dezvoltării
profesionale a acestora;
–                        
asigurarea accesului la o educație de calitate
pentru toți cetățenii libanezi, inclusiv pentru persoanele
sărace, defavorizate și marginalizate.
(b) Dincolo de
obiectivul prioritar: dezvoltarea învățământului profesional
și tehnic în vederea îmbunătățirii calității,
a garantării accesului pentru toți, a promovării
competitivității și a dezvoltării capacității de
inserție profesională, acordând o atenție deosebită
următoarelor aspecte:
–                        
îmbunătățirea calității
prin asigurarea disponibilității unor resurse umane adecvate
(cadre didactice și personal administrativ) și a dezvoltării
profesionale a acestora;
–                        
revizuirea și
actualizarea programelor și a specializărilor disponibile în
învățământul profesional și tehnic;
–                        
dezvoltarea capacității
instituționale pentru elaborarea și punerea în aplicare a
politicii în materie de educație, precum și actualizarea și
dezvoltarea de noi programe de învățământ; 
–                        
utilizarea în mod eficace a sprijinului UE pentru modernizarea învățământului și a
formării profesionale;
–                        
consolidarea parteneriatelor și a cooperării
în domeniul învățământului profesional și tehnic.
(c) Dincolo de
obiectivul prioritar: continuarea reformei și a modernizării învățământului
superior pentru a promova competitivitatea, capacitatea de inserție
profesională și mobilitatea, precum și pentru a consolida
convergența cu standardele UE, în special prin:
–                        
consolidarea capacității
instituționale pentru dezvoltarea și punerea în aplicare a
politicii în materie de educație, precum și dezvoltarea unor noi
programe de învățământ, în special în domeniile
științei și tehnologiei informației;
–                        
utilizarea pe deplin a componentelor legate de
cooperare și orientate către reforme din cadrul programului Tempus și al programului care
îi va succeda; 
–                        
încurajarea mobilității studenților
prin participarea activă la programele disponibile, inclusiv la programul Erasmus
Mundus și la programul care îi va succeda.
(d) Dezvoltarea
capacităților Libanului în domeniul cercetării și inovării
științifice și tehnologice, pentru a sprijini
creșterea economică și dezvoltarea socială, în special
prin:
–                        
sprijinirea participării entităților
libaneze în viitorul program Orizont 2020, inclusiv prin intermediul
unei strategii de informare publică, menită să încurajeze
entitățile libaneze să participe;
–                        
participarea Libanului la dimensiunea
internațională a Spațiului European de Cercetare;
–                        
elaborarea și finanțarea sporită a
unei politici de cercetare și inovare relevante pentru obiectivele
Libanului de dezvoltare durabilă și echitabilă, care să
includă reforme ale sistemului de cercetare și dezvoltare și ale
cadrului de reglementare relevant;
–                        
asigurarea unor investiții mai mari
în cercetare și inovare, atât din partea sectorului public, cât
și a sectorului privat, inclusiv prin consolidarea resurselor umane,
materiale și instituționale;
–                        
adoptarea statutului de cercetător în sectorul
public;
–                        
cooperarea în schimburile științifice
la nivel înalt, inclusiv participarea consolidată în cadrul
acțiunilor Marie Sklodowska-Curie;
–                        
garantarea angajamentului față de punerea
în aplicare a priorităților politicii în domeniul științei,
tehnologiei și inovării. 
(e) Cooperarea în
elaborarea politicilor privind societatea informațională și
mijloacele de comunicare în Liban, inclusiv prin:
–                        
schimbul de cele mai bune practici în ceea ce privește gestionarea strategică a rețelelor
de comunicații electronice, acordarea de licențe, drepturile de
proprietate intelectuală, dezvoltarea tranzacțiilor electronice
pentru promovarea schimburilor între întreprinderi și a serviciilor
electronice pentru cetățeni, precum și dezvoltarea
societății informaționale la nivel național, regional
și mondial;
–                        
promovarea funcționării fiabile
și stabile a rețelelor și a serviciilor în spiritul
deschiderii și al interoperabilității, inclusiv prin
participarea activă a Libanului în EMERG (rețeaua
autorităților de reglementare a comunicațiilor electronice în
regiunea sud-mediteraneeană);
–                        
promovarea accesului liber și deschis la
internet, inclusiv prin cooperarea cu autoritățile de
reglementare a comunicațiilor electronice din regiunea sud‑mediteraneeană;
–                        
cooperarea în materie de știință
și tehnologie în domeniul TIC, inclusiv în
contextul programelor-cadru ale UE pentru cercetare și dezvoltare și
cooperare tehnologică, în cadrul rețelelor de cercetare și
educație și al rețelei EUMEDCONNECT;
–                        
în domeniul audiovizual și al mijloacelor
de comunicare, punerea accentului pe dezvoltarea unui cadru de reglementare
transparent, eficient și previzibil și pe instituirea unei
autorități independente de reglementare în domeniul audiovizual
și al mijloacelor de comunicare;
–                        
dialogul cu privire la conținutul
audiovizual și al mijloacelor de comunicare, inclusiv prin cooperarea
în lupta împotriva rasismului, a intoleranței religioase și a
xenofobiei.
(f) Restructurarea
sectorului tehnologiilor informației și comunicațiilor (TIC)
în scopul de a îmbunătăți eficiența și gestionarea
acestuia și în vederea continuării liberalizării, în special
prin:
–                        
finalizarea transformării în
societăți comerciale a întreprinderilor din acest sector, pentru
a permite participarea unor entități private și realizarea de
investiții străine, în scopul creării unei piețe
funcționale care să contribuie la creșterea economică;
–                        
dezvoltarea unui cadru legislativ și de
reglementare în domeniul comunicațiilor electronice în Liban, care să
conveargă către UE, pentru a reglementa chestiuni precum autorizarea,
accesul și interconectarea rețelelor și a serviciilor, serviciul
universal, drepturile utilizatorului, protecția consumatorilor,
protecția datelor și a confidențialității în
comunicațiile electronice, precum și utilizarea eficientă a
spectrului radio;
–                        
sprijinirea conexiunilor cu alte sectoare
care ar putea beneficia de TIC.
5.2. Tineret și sport, societatea
civilă, cultură și contacte interpersonale
Alte obiective
(a) Dialogul
și cooperarea în domeniul politicii privind tineretul și sportul,
acordând o atenție deosebită aspectelor legate de mobilitate și,
la nivel național, diviziunilor sociale. Eforturile în acest sens vor
viza, în special:
–                        
încurajarea mobilității tinerilor
prin promovarea schimburilor de tineri, în scopul utilizării pe scară
mai largă a programelor susținute de UE și prin efectuarea mai
multor sejururi în contextul mobilității;
–                        
promovarea schimburilor de tineri încadrați
în muncă între instituțiile și organizațiile europene
și libaneze;
–                        
colaborarea cu tinerii pentru a aborda problemele
complexe legate de diviziunile de natură sectară și de alte
tipuri, prin inițiative practice și constructive care să vizeze
promovarea unității, a cetățeniei și a
dezvoltării pașnice;
–                        
consolidarea interacțiunii UE-Liban în
domeniul educației informale pentru tineri, inclusiv prin dialogul
intercultural;
–                        
asigurarea punerii în aplicare cu succes a
Programului pentru Tineret Euro-Med prin îmbunătățirea
funcționării structurile relevante ale Libanului.
(b) Sprijinirea dezvoltării
în continuare a societății civile, prin încurajarea unui mediu
favorabil și prin consolidarea rețelelor societății civile
existente în Liban, în special prin:
–                        
adaptarea în continuare a cadrului legislativ
și administrativ pentru a garanta funcționarea liberă,
activitățile și dezvoltarea permanentă a
societății civile;
–                        
încurajarea contactelor între
organizațiile societății civile din Liban și din UE prin
informarea activă cu privire la programele și la instrumentele disponibile
în acest scop;
–                        
asigurarea capacității depline a
organizațiilor societății civile libaneze de a contribui în mod
eficace, în calitate de parteneri ai guvernului libanez, la promovarea
dezvoltării economice, politice și sociale în Liban, în conformitate
cu legislația națională;
–                        
acordarea unui rol mai important consumatorilor
astfel încât aceștia să își apere interesele legitime prin
intermediul structurilor societății civile.
(c) Promovarea cooperării
culturale UE-Liban și a dialogului între culturi la
nivel internațional, regional, bilateral și local, inclusiv prin:
–                        
cooperarea în cadrul forurilor internaționale
și, în special, în cadrul UNESCO pentru a promova diversitatea
culturală și pentru a conserva și proteja patrimoniul cultural
și istoric. Aceasta presupune semnarea, ratificarea și punerea în
aplicare de către Liban a Convenției UNESCO asupra protecției
și promovării diversității expresiilor culturale;
–                        
participarea mai activă a Libanului la programele
culturale sprijinite de UE;
–                        
participarea la activitățile Fundației
euro-mediteraneene Anna Lindh pentru dialog între culturi;
–                        
încurajarea cooperării directe în domeniul
culturii la nivel subnațional, și anume, la nivelul provinciilor
și al municipalităților din Liban;
–                        
protecția patrimoniului construit în
Liban, inclusiv a orașelor aflate pe lista UNESCO; 
–                        
promovarea culturii vii a Libanului și
a UE, prin sprijinirea unei serii de activități culturale între
entitățile libaneze și europene, precum și a contactelor
și a inițiativelor interpersonale; 
–                        
sprijinirea centrelor culturale de promovare a
diversității culturale.
6.
Agricultură și pescuit
Organismul comun UE-Liban care se ocupă
de aspectele principale din acest sector:
·              
Subcomitetul pentru agricultură și
pescuit
Prioritățile aplicabile în acest sector,
astfel cum sunt definite în partea principală a planului de acțiune:
·                        
sporirea producției și a
comercializării produselor agricole în conformitate cu standardele
internaționale, promovarea liberalizării, creșterea
competitivității și dezvoltarea economiei rurale.
Alte obiective
(a) Consolidarea
calității și a capacităților producției
agricole, punând accentul în special pe următoarele aspecte:
–                        
consolidarea rolului centrelor de cercetare
agricolă în ceea ce privește îmbunătățirea
productivității, siguranța alimentelor și calitatea
produselor agricole și a produselor agricole transformate; sporirea
cooperării cu centrele de cercetare europene, în special în domeniile
ingineriei genetice și biotehnologiei;
–                        
utilizarea pe scară mai largă a tehnologiei
în sectorul agricol și în diferitele faze de producție;
–                        
măsuri de încurajare a investițiilor
private;
–                        
consolidarea capacității administrative a
cadastrului.
(b) Intensificarea
activităților și a cooperării privind conservarea și
gestionarea durabilă a resurselor halieutice în Marea
Mediterană, în special prin:
–                        
sporirea capacităților
științifice, tehnice și administrative de monitorizare,
evaluare și gestionare a resurselor halieutice în curs de exploatare
și a mediului marin, acordând o atenție deosebită aspectelor
legate de sustenabilitatea pe termen lung;
–                        
consolidarea eforturilor de cooperare în cadrul organizațiilor
regionale de gestionare a pescuitului, în special al Comisiei Generale
pentru Pescuit în Marea Mediterană (CGPM);
–                        
promovarea importanței asociațiilor de
pescari pentru a pune în aplicare o politică de pescuit
responsabilă și a îmbunătăți capacitatea acestor
asociații de a fi reprezentate în organizațiile internaționale
și multilaterale.
7. Transporturi,
energie și mediu
Organismul comun UE-Liban care se ocupă
de aspectele principale din acest sector:
·              
Subcomitetul pentru transporturi, energie
și mediu
7.1.
Transporturi
Obiective
(a) Continuarea cooperării
și a integrării în UE în domeniul transporturilor, participând
totodată, în mod activ, la eforturile regionale în acest sens și
acordând o atenție deosebită următoarelor aspecte:
–                        
negocierea unui acord euro-mediteraneean cu
Libanul în domeniul aviației, în conformitate cu obiectivul
creării unui spațiu aerian euro-mediteraneean comun și acordând
atenția cuvenită aspectelor legate de siguranța și
securitatea aviației;
–                        
identificarea și începerea punerii în aplicare
a proiectelor regionale de infrastructură prioritare în cadrul
rețelei transmediteraneene de transport;
–                        
activitățile care vizează interconectarea
rețelelor transmediteraneeană și transeuropeană de
transport, în conformitate cu Comunicarea Comisiei Europene din iulie 2011 („UE
și regiunile sale învecinate: o abordare reînnoită în privința
cooperării în domeniul transporturilor”);
–                        
continuarea participării la dezvoltarea GNSS
(GALILEO) în zona mediteraneeană și la activitățile de
cooperare regională în domeniul sistemelor de navigație prin satelit;
–                        
cooperarea cu partenerii UE și mediteraneeni
în cadrul Organizației Maritime Internaționale.
(b) Dezvoltarea
unei politici maritime integrate care să țină seama de
toate interesele marine și maritime diferite, precum și de
acordurilor internaționale și de asigurarea
sustenabilității, acordând o atenție deosebită
următoarelor aspecte:
–                        
consolidarea guvernanței
activităților maritime la nivel național, precum și la
nivelurile inferioare, dacă este cazul, inclusiv prin consolidarea
capacității administrative de coordonare a efectelor diferitelor
sectoare economice asupra mării (inclusiv asupra zonelor de coastă);
–                        
respectarea convențiilor
internaționale și regionale relevante, inclusiv alinierea la
legislația UE, dacă este cazul, și participarea la cooperarea
regională;
–                        
garantarea siguranței și a
securității maritime prin punerea în aplicare pe deplin a
cerințele prevăzute de SOLAS/codul ISPS, precum și a sistemelor
de control de către statul de port și statul de pavilion;
–                        
dezvoltarea și reorganizarea sectorului
portuar, în scopul de a spori eficiența și de a institui o
autoritate portuară independentă responsabilă cu reglementarea
și controlul;
–                        
integrarea acestei politici în politicile
sectoriale, inclusiv în politica națională în domeniul pescuitului;
–                        
perspectiva creșterii durabile, în
paralel cu dezvoltarea industriei maritime, creșterea
competitivității acesteia și promovarea participării
sectorului privat în toate aspectele acestei industrii, inclusiv în ceea ce
privește porturile și activitățile portuare;
–                        
realizarea de progrese în vederea creării de zone
protejate/rezerve biologice în conformitate cu recomandările și
activitățile actuale în cadrul cooperării internaționale
și regionale (Convenția de la Barcelona, Comisia Generală pentru
Pescuit în Marea Mediterană).
(c) Punerea în
aplicare în continuare a politicii naționale în materie de aviație,
prin reorganizarea administrativă și prin continuarea
liberalizării, inclusiv în segmentului aeroportuar. Acest lucru presupune:
–                        
consolidarea capacității administrative,
inclusiv prin instituirea unei autorități autonome în
domeniul aviației civile care să se concentreze asupra sarcinilor
de reglementare;
–                        
liberalizarea
progresivă a zborurilor charter și a zborurilor regulate și
evaluarea posibilităților de liberalizare a serviciilor de handling
la sol în aeroporturi;
–                        
punerea în aplicare a standardelor europene
și internaționale în materie de aviație (JAA, AESA),
inclusiv în ceea ce privește siguranța și securitatea.
(d) Dezvoltarea
și punerea în aplicare a politicii naționale în domeniul
transportului terestru, punând accentul, mai ales, pe transportul durabil
și, mai concret, pe următoarele aspecte:
–                        
un transport public reglementat și performant
în marile orașe și între orașe;
–                        
revitalizarea rețelei de cale ferată;
–                        
creșterea ponderii transportului public în
cadrul repartizării generale pe moduri de transport.
(e) Adoptarea unei
politici naționale privind siguranța rutieră, care
să cuprindă aspecte precum combaterea violenței rutiere, cum ar
fi conduita iresponsabilă la volan și alte comportamente periculoase,
asigurarea implicării tuturor partenerilor instituționali activi în
domeniul gestionării traficului și al siguranței rutiere, care
să vizeze, printre altele, următoarele aspecte:
–                        
îmbunătățirea infrastructurii
rutiere, luând în considerare posibilitatea de a beneficia de asistența
oferită în temeiul Directivei UE privind gestionarea siguranței
infrastructurii rutiere;
–                        
dezvoltarea mecanismelor de control tehnic
și a inspecției tehnice auto;
–                        
punerea în aplicare a convențiilor
internaționale relevante, în special în ceea ce privește transportul
de mărfuri periculoase;
–                        
convergența către standardele UE și
internaționale.
7.2. Energie
Prioritatea aplicabilă în acest
subsector, astfel cum este definită în partea principală a planului
de acțiune:
·                        
punerea în aplicare a unei strategii energetice
care să vizeze extinderea alimentării cu energie electrică,
lansarea unei reforme structurale și promovarea utilizării surselor
de energie regenerabile și cu emisii reduse de dioxid de carbon, precum
și a eficienței energetice.
Alte obiective
(a) Convergența
Libanului către obiectivele politicii energetice ale UE
și principiile pieței, inclusiv în contextul cooperării
regionale cu UE, în special prin: 
–                        
adoptarea unei strategii energetice pe termen
lung, care să determine convergența către obiectivele UE
și să acopere toate subsectoarele, inclusiv consolidarea
instituțiilor și a finanțării;
–                        
stabilirea în linii mari a procesului de
convergență treptată către principiile piețelor
interne de energie electrică și de gaze ale UE;
–                        
examinarea posibilității ca Libanul
să participe la Programul Energie inteligentă - Europa;
–                        
promovarea cooperării regionale cu alte țări din Mashreq și dincolo de această
zonă, având drept obiectiv extinderea cooperării dintre această
regiune și UE.
7.3. Mediu,
inclusiv schimbările climatice
Prioritatea aplicabilă în acest subsector,
astfel cum este definită în partea principală a planului de
acțiune:
·                        
măsuri administrative/legislative de
îmbunătățire a gestionării mediului și de realizare de
progrese în domeniul schimbărilor climatice.
Alte obiective
(a) Măsuri de
luptă împotriva schimbărilor climatice și de stimulare a
dezvoltării rezistente la schimbările climatice și cu emisii
reduse de dioxid carbon, prin elaborarea de politici adecvate, schimbul de
informații, modernizarea tehnologică și consolidarea capacităților,
în special prin:
–                        
instituirea unui proces de luare a deciziilor
cu privire la schimbările climatice, pe baza asistenței acordate de
UE, în vederea identificării și elaborării de politici privind
atenuarea schimbărilor climatice și adaptarea la acestea;
–                        
consolidarea capacităților sectorului
public și, respectiv, ale sectorului privat în ceea ce privește măsurarea,
raportarea și verificarea acțiunilor de reducere a emisiilor de
gaze cu efect de seră, punând accentul pe cerințe, protocoale de
aplicare și instrumente, în special pentru sectorul energiei;
–                        
utilizarea unor instrumente de monitorizare
climatică și efectuarea de schimburi de informații și
de cele mai bune practici privind atenuarea schimbărilor climatice și
adaptarea la acestea;
–                        
integrarea dezvoltării cu emisii
scăzute de dioxid de carbon și rezistente la schimbările
climatice în strategia de dezvoltare a Libanului, consolidarea
capacităților în acest sens, sprijinirea schimburilor și a
cooperării regionale în acest scop și promovarea strategică a
energiei cu emisii reduse de dioxid de carbon;
–                        
participarea activă la Platforma de la
Durban și punerea în aplicare în același timp a
dispozițiilor prevăzute de Convenția-cadru a
Organizației Națiunilor Unite asupra schimbărilor climatice
și de Protocolul de la Kyoto;
–                        
pregătirea părților interesate în
ceea ce privește utilizarea noilor mecanisme în discuție la nivel
internațional, în special a acțiunilor de atenuare adecvate la nivel
național (NAMA) și a sistemelor sectoriale de creditare.
(b) Cooperarea specifică Liban-UE în vederea consolidării protecției și a
gestionării mediului, în cadrul acțiunilor de mediu existente și
viitoare, în special al programului Orizont 2020, inclusiv în
următoarele domenii:
–                        
sistematizarea schimbului de informații în
materie de mediu;
–                        
sprijinirea dezvoltării proiectelor de
infrastructură în vederea pregătirii acestora pentru a beneficia
de finanțare externă, în special prin facilitarea respectării
angajamentelor asumate în temeiul Convenției de la Barcelona, cum ar fi
prevenirea deșeurilor marine și reducerea sarcinii organice în apele
uzate;
–                        
identificarea și soluționarea deficitelor
de capacități administrative în materie de mediu;
–                        
integrarea angajamentelor regionale asumate în
cadrul Convenției de la Barcelona, în special în ceea ce privește
reducerea poluării și protejarea biodiversității prin
intermediul rezervelor biologice, în proiectele de mediu și în gestionarea
mediului.
(c) Promovarea
practicii de gestionare integrată a apei, atât în ceea ce
privește cererea, cât și oferta, asigurând, în același timp,
protecția și monitorizarea surselor de apă și participarea
la cooperarea internațională, mai concret prin:
–                        
aplicarea în mod constant a metodologiilor și
a practicilor de gestionare integrată a apei;
–                        
îmbunătățirea cantității
și a calității aprovizionării cu apă din surse de
suprafață și subterane, prin utilizarea unor planuri și
proiecte integrate care să garanteze o protecție adecvată a
mediului;
–                        
consolidarea gestionării cererii de
apă din toate sectoarele (urban și turistic, industrial, agricol
și de mediu);
–                        
protejarea surselor de apă de
suprafață și subterane de toate sursele de poluare;
–                        
stabilirea unei rețelei de monitorizare
a apelor de suprafață și subterane care să acopere întregul
teritoriu al Libanului în vederea controlării cu exactitate a nivelului
și a calității apelor subterane și de suprafață;
–                        
colaborarea la nivel național și în
cadrele internaționale în scopul soluționării problemelor
regionale și transfrontaliere legate de gestionarea resurselor de
apă, precum și al identificării
posibilităților de realizare a unei cooperări regionale
productive, inclusiv în ceea ce privește aspectele legate de
deșertificare.
(d) Sensibilizarea cu privire la aspectele
de mediu și sprijinirea activităților
desfășurate de autoritățile locale, societatea civilă
și sectorul privat, precum și colaborarea între acestea, în special
prin:
–                        
punerea în aplicare a planului de educare
și sensibilizare cu privire la aspectele de mediu; 
–                        
stabilirea de proceduri pentru participarea
publicului și accesul acestuia la informații legate de mediu; 
–                        
publicarea de rapoarte periodice privind
starea mediului;
–                        
consolidarea capacităților și a
procedurilor necesare în evaluările de mediu;
desfășurarea de proiecte-pilot în domeniile prioritare și
prezentarea pe scară largă a rezultatelor obținute;
–                        
încurajarea activităților întreprinse de
sectorul privat, de actorii societății civile și de
autoritățile locale active în sectorul mediului.